π. ΑΝΑΡΓΥΡΟΣ ΣΤΑΜΑΤΟΠΟΥΛΟΣ\nΟ τόπος μας, το μικρό μας χωριό, δεν σταμάτησε ποτέ από την ύπαρξή του να αναδεικνύει μεγάλες μορφές με πολύ μεγάλη αναγνώριση στην Ελλάδα αλλά και στο εξωτερικό.\nΜια τέτοια πολύ μεγάλη μορφή αποτελεί ο μακαριστός π. Ανάργυρος Σταματόπουλος του οποίου τα πεπραγμένα θα αποπειραθούμε εν συντομία να περιγράψουμε και για να τα μάθουμε ως συγχωριανοί του αλλά και για να παραμείνουν οι αρχές του ως Θείο δώρο στις νεότερες γενιές.\nΟ Ψαραίος π.Ανάργυρος υπήρξε στενός συνεργάτης του αοιδίμου Αρχιεπισκόπου Κύπρου και κατοπινού Προέδρου της Κυπριακής Δημοκρατίας Μακαρίου Γ' και οι Άγγλοι τον απέλασαν από την Κύπρο την 18/8/1955 κατ’ απαίτηση της Αγγλικής βουλής γιατί θεωρήθηκε λόγω της Πατριωτικής στάσης του «επικίνδυνος ταραξίας και υποκινητής της νεολαίας της Κύπρου εις βιαιοπραγίας».\nΟ ίδιος ο νυν Αρχιεπίσκοπος Κύπρου κ.Χρυσόστομος έχει χαρακτηρίσει τον αείμνηστο συγχωριανό μας ως «ακάματο εργάτη του αμπελώνος τού Κυρίου και τής πατρίδας…»\nΥπήρξε δε ο π. Ανάργυρος, ο Ιερωμένος εκείνος που διαφοροποιούμενος από τους πολλούς, αρνήθηκε σθεναρά την τοποθέτησή του ως μητροπολίτη Λαρίσης και Πλαταμώνος που αποφάσισε η Ιερά Σύνοδος προτιμώντας «… να παραμείνει ένας απλός Στρατιώτης του Θεού»…\n.. κυρίως όμως ο π. Ανάργυρος ήταν ο σεβάσμιος Ιερωμένος που ακούγοντας μια μητέρα να παραπονιέται πως όλη μέρα μιλάει στο γιό της για τον Θεό, μα εκείνος πέρα βρέχει…, τη συμβούλευσε απλά «να μιλήσει στον Θεό για τον γιό της»...\nΟ π. Ανάργυρος Σταματόπουλος γεννήθηκε στο Ψάρι της ορεινής Κορινθίας, στις 21 Μαΐου του 1916. Γονείς του ήταν ο Δημήτρης & η Παναγιώτα Σταματοπούλου. Είχε τρία αδέλφια, τον επίσης Ιερωμένο Αρχιμανδρίτη π. Φώτιο Σταματόπουλο, τον Βλάσιο υπεύθυνο του τυπογραφείου της Αδελφότητας “Η ΖΩΗ” & την Σοφία σύζυγο του επίσης συγχωριανού μας αείμνηστου Θανάση Β. Σταυρόπουλου\nΟ π. Ανάργυρος σπούδασε την ιερή επιστήμη της Θεολογίας παίρνοντας το πτυχίο του τον Νοέμβριο του 1939. Στην Αθήνα γνώρισε έναν φωτισμένο άνδρα, τον προϊστάμενο της Αδελφότητος «ΖΩΗ» π. Σεραφείμ Παπακώστα.\nΤον Σεπτέμβριο του 1940 κατετάγη στο στρατό ως αξιωματικός πεζικού και από εδώ αρχίζουν τα πρώτα ιεραποστολικά του πετάγματα, ασκούμενος εις την κατήχηση και το κήρυγμα του θείου λόγου. Όργωσε με τα κηρύγματά του τις μονάδες του Στρατού.\nΤο 1943 η Αδελφότητα «ΖΩΗ» τον έστειλε στην Πάτρα για να καλύψει τις εκεί πνευματικές ανάγκες. Στην Πάτρα εργάστηκε με ζήλο και αυταπάρνηση καθ’ όλη την διάρκεια της παραμονής του εκεί.\nΗ Αδελφότητα έκρινε ως τον πιο κατάλληλο γι’ αυτή τη λεπτή αποστολή τον νεαρό τότε (33 ετών) αρχιμανδρίτη π. Ανάργυρο, που είχε το μεγάλο χάρισμα να κατανοεί τις ανθρώπινες αδυναμίες. Ήταν απλός και μεγαλόψυχος, ακούραστος και ακαταπόνητος, εμπνέων αίσθημα εμπιστοσύνης.\nΣυνεργάστηκε αρμονικά με όλους, γι αυτό και ο Αρχιεπ. Μακάριος τον εκτίμησε και τον περιέβαλε με εμπιστοσύνη. Δέχθηκε τις εισηγήσεις του και του έδωσε άνεση και ελευθερία για να επιτελέσει το έργο που είχε αναλάβει.\nΓια πέντε σχεδόν χρόνια ως ιεροκήρυκας της Ιεράς Αρχιεπισκοπής Κύπρου όργωνε κυριολεκτικώς ολόκληρη την Μεγαλόνησο, κήρυσσε, εξομολογούσε και ετοίμαζε αγωνιστές της Ε.Ο.Κ.Α. Πέραν όμως από τη στρατολόγηση των Αγωνιστών, πέραν από την εμψύχωση και την ηθική στήριξη τους αλλά και πέραν από την καθοδήγηση ολόκληρου του Κυπριακού Ελληνισμού, η εμπλοκή του στον τιτάνιο εκείνο αγώνα ήταν και πρακτική και άμεση. Ωστόσο, η ταπεινοφροσύνη του, έθαψε την προσφορά του στον Κυπριακό λαό και στην πνευματική καθοδήγηση Ηρώων-μαρτύρων.\nΟ πατήρ Ανάργυρος έγινε τόσο γνωστός για τη λαμπρή πνευματική και εθνική του δραστηριότητά στην Κύπρο, ώστε το θέμα του συζητήθηκε ακόμη και στην αγγλική βουλή, όπου ο τότε Άγγλος υφυπουργός των Αποικιών Henry Hopkinson τον απεκάλεσε «επικίνδυνο άνθρωπο» και επέμενε στην απέλαση του διότι, καθώς είπε «ο κυβερνήτης σερ Robert Armiteitz πιστεύει ότι ο Αρχιμανδρίτης θεωρείται επικίνδυνος ταραξίας και υποκινητής της νεολαίας της Κύπρου εις βιαιοπραγίας». Έτσι ο αείμνηστος Πατήρ Ανάργυρος, παρά τις έντονες αντιδράσεις του Αρχιεπισκόπου Μακαρίου, των θρησκευτικών Ορθοδόξων Ιδρυμάτων (Θ.Ο.Ι.) και αυτής ακόμη της Αγγλίδας βουλευτού Barbara Castle, απηλάθη από την Κύπρο στις 18 Αυγούστου 1955. Η απέλασή του συνοδεύτηκε από συγκινητικότατες εκδηλώσεις αγάπης τού Κυπριακού Λαού προς το πρόσωπό του. Είχαν προηγηθεί οι απελάσεις λαϊκών θεολόγων εξ Ελλάδος, ανάμεσα στους οποίους γνωστότερος ήταν ο Λουκάς Κοκολιός. Ακολούθησε η σύλληψη και η εξορία των Αρχιεπισκόπου Μακαρίου Γ΄, Μητροπολίτου Κυρηνείας Κυπριανού και Παπασταύρου Παπαγαθαγγέλου, καθώς και οι περιορισμοί που επέβαλλαν συχνά στον τότε εθναρχεύοντα Μητροπολίτη Κιτίου Άνθιμο και στον Χωρεπίσκοπο Σαλαμίνος Γεννάδιο, καθώς και η σύλληψη άλλων σημαινόντων κληρικών που αποσκοπούσαν στη διάλυση του επαναστατικού Αγώνα των Κυπρίων για ΕΝΩΣΗ με την Μητέρα Ελλάδα.\nΦθάνοντας στην Ελλάδα ανασκουμπώθηκε, έπιασε “δουλειά” στην Αδελφότητα, και αμέσως τον συναντάμε στον μεγαλύτερο ναό των Αθηνών – τον άγιο Παντελεήμονα Αχαρνών – ως κατηχητή, το φθινόπωρο του 1955, με εκατοντάδες παιδιά 16-18 ετών.\nΣτις αρχές του 1956 ρίχνει άγκυρα στην θεσσαλική πρωτεύουσα ως Ιεροκήρυκας της Ιεράς Μητροπόλεως Λαρίσης και Πλαταμώνος και υπεύθυνος του πνευματικού έργου της.\nΕκεί άρχισε να οργανώνει χριστιανικές μαθητικές ομάδες (Χ.Μ.Ο.), κύκλους μελέτης Αγίας Γραφής, κύκλους Χριστιανικής Πρόνοιας, κύκλο Επιστημόνων Μελέτης Αγ. Γραφής, κύκλο Εκπαιδευτικών, κύκλο Φοιτητικό με σπουδαστές της Παιδαγωγικής Ακαδημίας, στην οποία δίδασκε ως καθηγητής, και την Χριστιανική Ένωση Εργαζόμενης Νεολαίας (Χ.Ε.Ε.Ν.) όπου εδώ έγιναν τα μεγαλύτερη θαύματα. Παιδιά πτωχά, που εργάζονταν την ημέρα και το βράδυ πήγαιναν στο σχολείο, έγιναν πολλοί ιερείς, επιστήμονες, δάσκαλοι, γιατροί, δικηγόροι, διευθυντές τραπεζών, καθηγητές Πανεπιστημίου και άλλοι έμποροι και επαγγελματίες. Κάποιος με δάκρυα στα μάτια μονολογούσε: «Μας πήρε από το δρόμο, άγνωστους και ασήμαντους και μας ανέβασε πολύ ψηλά κοινωνικά και πνευματικά∙ μας έφθασε μέχρι την πόρτα του παραδείσου…».\nΜεγάλη συμβολή είχε ο π.Ανάργυρος στην αγορά και το στήσιμο της κατασκήνωσης στο Στόμιο Λάρισας, στην οποία προΐστατο ο ίδιος για την διαμόρφωση του χώρου, περιποιούμενος και τους εργάτες που έκτιζαν τα διάφορα οικήματα.\nΤο ενδιαφέρον του για την κατασκήνωση στο Στόμιο ήταν μεγάλο. Κάθε καλοκαίρι για το υπόλοιπο της ζωής του διέθετε 20 ημέρες, να ζει, να επικοινωνεί με απλότητα και καλοσύνη με τα παιδιά και τους νέους, να ακούει τα προβλήματά τους και να δίνει λύσεις. Τους μιλούσε απλά και κατανοητά και έμπαινε στην καρδιά τους. Ήταν ένας πολύτιμος πνευματικός καθοδηγητής των.\nΟμιλία του π. Αναργύρου Σταματόπουλου το 1992 για τους νέους\nΤο 1966 η Αδελφότητα τον κάλεσε στην Αθήνα. Τότε ζήτησε από τον Μητροπολίτη Λαρίσης Ιάκωβο Σχίζα το απολυτήριό του αλλ’ εκείνος του το αρνήθηκε προτρέποντάς τον μάλιστα να μην το κάνει γιατί θα χάσει όλα τα συνταξιοδοτικά του δικαιώματα. Ο π. Ανάργυρος την άλλη μέρα του πήγε γραπτή την παραίτησή του. Τότε ο Ιάκωβος σηκώθηκε και τον αγκάλιασε, τον συνεχάρη για την αποφασιστικότητά του και του έδωσε το απολυτήριο κατευοδώνοντάς τον.\nΉταν απόγευμα της 28 Μαΐου 1968 όταν έσκασε σαν βόμβα η είδηση ότι η Σύνοδος της Εκκλησίας της Ελλάδος επέλεξε παμψηφεί τον π. Ανάργυρο Σταματόπουλο ως μητροπολίτη Λαρίσης και Πλαταμώνος – είχε προηγηθεί η παραίτηση του Ιακώβου Σχίζα εκείνες τις ημέρες του Πάσχα. Ο ενθουσιασμός του κόσμου ήταν μεγάλος. Δέχτηκαν την είδηση σαν αύρα του Αγίου Πνεύματος. Και δεν είχαν άδικο διότι χιλιάδες ψυχές ωφελήθηκαν από τις συμβουλές του, τις ομιλίες του, τα κηρύγματά του και την εξαγόρευση των αμαρτιών τους κάτω από το επιτραχήλιό του!\nΟι ημέρες περνούσαν και η χειροτονία του καθυστερούσε. Δειλά-δειλά άρχισε να διαρρέει η πληροφορία ότι ο π. Ανάργυρος αποποιείται την εκλογή του παρά τις μεγάλες πιέσεις που δέχθηκε από επώνυμους και ανώνυμους κληρικούς και λαϊκούς να χειροτονηθεί. Αυτός ατάραχος απάντησε στον Αρχιεπίσκοπο Ιερώνυμο Α΄ που τον είχε πιέσει: «Μακαριώτατε προτιμώ να παραμείνω ως απλός στρατιώτης εις τις τάξεις της Αδελφότητας και της Εκκλησίας».\nΜένοντας ο π. Ανάργυρος στην Αθήνα ασχολήθηκε με έργο τεράστιο που το αποτελούσαν δύο τομείς: Ο ένας αφορούσε τα παιδιά – την ελπίδα του αύριο. Πρωτοστάτησε παράλληλα στην Ίδρυση Σταθμού Κέντρου Συμπαραστάσεως Αντιναρκωτικού Αγώνα («ΕΛΠΙΔΑ»), διότι έζησε τρομερές σκηνές αγωνίας κάτω από το επιτραχήλι των εξαρτημένων παιδιών.\nΚαι ο άλλος ήταν τα τιμημένα γηρατειά. Για τον σκοπό αυτό έκανε ταξίδι στο εξωτερικό να δει πώς λειτουργούσαν οι οίκοι ευγηρίας, και επιστρέφοντας, ίδρυσε το σωματείο «ΕΣΤΙΑ ΧΡΙΣΤΙΑΝΙΚΗΣ ΑΓΑΠΗΣ» όπου θα φιλοξενούνταν οι παλαίμαχοι του Χριστιανικού Ιεραποστολικού έργου της Αδελφότητας απ’ τους οποίους άλλοι είχαν γεράσει, άλλοι ήταν ασθενείς και άλλοι κατάκοιτοι.\nΆφησε την τελευταία του πνοή 13 Ιουλίου 1994, στο μέρος που ιδιαίτερα αγάπησε στη ζωή του, στη θάλασσα της κατασκήνωσης στο Στόμιο.\nΣτο πέρασμά του σκόρπισε πλούσια τα χαρίσματα με την αγάπη του. Ήταν πραγματικά «ανάργυρος», γιατί υλικά στον κόσμο δεν απέκτησε. Τήρησε τον όρκο της ακτημοσύνης που έδωσε όταν εκάρη μοναχός. Σε καμία τράπεζα του κόσμου δεν αναφέρεται το όνομά του, παρά μόνο στην τράπεζα του ουρανού. Εκεί είχε καταθέσει τους θησαυρούς της επίγειας ζωής, και τώρα τους νέμεται στον ουρανό.\nΠέρασε απ’ αυτόν τον κόσμο «ευεργετών και ιώμενος» – όπως ο Κύριός μας – και σκορπίζοντας γύρω του καλοσύνη και ομορφιά.\nΤο άγιο παράδειγμά του ας γίνει οδηγός όλων μας.\nΣτοιχεία για την παρούσα καταχώρηση ελήφθησαν :\nαπό την εφημερίδα «ΑΓΩΝΑΣ» ΑΓΩΝΙΖΟΜΕΝΩΝ ΧΡΙΣΤΙΑΝΩΝ ΛΑΡΙΣΑΣ αρ.φύλ. 206-207, Ιούλιος-Αύγουστος 2014 & 208, Σεπτέμβριος 2014)\nαπό καταχώρηση στην ιστοσελίδα http://www.palmografos.com/\nΔΕΙΤΕ ΑΛΛΕΣ ΚΑΤΑΧΩΡΗΣΕΙΣ ΣΧΕΤΙΚΕΣ ΜΕ ΤΟΝ π. ΑΝΑΡΓΥΡΟ ΣΤΑΜΑΤΟΠΟΥΛΟ :


Επιδρομή στα καζίνα της ΠΓΔΜ! | Κιλκίς24\nΕπιδρομή στα καζίνα της ΠΓΔΜ!\nΜε τίτλο «Ελληνικό σουξέ…στα καζίνα των Σκοπίων!», η εφημερίδα ΑΓΓΕΛΙΟΦΟΡΟΣ δημοσίευσε χθες Παρασκευή 3 Ιανουαρίου ρεπορτάζ για την “επιδρομή από χιλιάδες Βορειοελλαδίτες” στα καζίνα της γειτονικής FYROM, και κυρίως αυτά της Γευγελή.\nΑπ` την “επιδρομή” αυτή, που έλαβε χώρα τις ημέρες των Χριστουγέννων και της Πρωτοχρονιάς, δεν έλειψαν βέβαια κι οι Κιλκισιώτες επισκέπτες των “ευαγών αυτών ιδρυμάτων”, των αφιερωμένων στη θεά Τύχη! Αντίθετα, το ρεπορτάζ της εφημερίδας αναφέρει πρώτο το Κιλκίς, μεταξύ των ….τόπων αφετηρίας των τζογαδόρων, που φτάνουν μέχρι τη Λαμία!\nΓράφει στην εισαγωγή του ρεπορτάζ της, η εφημερίδα:\nΗ Ελλάδα της κρίσης, του ΔΝΤ και των μνημονίων… ξεδίνει στα καζίνα της ΠΓΔΜ. Τις μέρες των Χριστουγέννων και της Πρωτοχρονιάς χιλιάδες Βορειοελλαδίτες «πολιόρκησαν» τα τρία καζίνα του βαλκανικού… Λας Βέγκας. Ο συνωστισμός είχε αποτέλεσμα να γεμίσουν τα πάρκινγκ των καζίνων από αυτοκίνητα που είχαν καταφτάσει από Κιλκίς, Πιερία, Ημαθία, Πέλλα, Θεσσαλονίκη, Δράμα, Λαμία, Ιωάννινα, Καρδίτσα. Σ’ αυτούς πρέπει να προστεθούν και οι… φραγκάτοι, τους οποίους περίμεναν λιμουζίνες των καζίνων στα σύνορα, για να τους οδηγήσουν απευθείας στην πράσινη τσόχα.


Σπίτι > Προϊόντα > Απλό χρώμα\n(Σύνολο 4 Προϊόντα για Απλό χρώμα)\nNingXia ZhongYin Cashmere Co., Ltd. is one of the Απλό χρώμα leading brands in China. It is the factory & supplier specializing in manufacturing Απλό χρώμα. Offer high quality Απλό χρώμα at a cheap wholesale price.\nΧονδρικό Απλό χρώμα από την Κίνα, πρέπει να βρείτε φτηνές Απλό χρώμα ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Απλό χρώμα παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Απλό χρώμα, Είμαστε 'll να σας απαντήσει ταχύτερα.


Μπρουσκο: Τι θα δούμε στην πιο συναρπαστική σεζόν της αγαπημένης μας σειράς;Πρεμιέρα απόψε στις 8μμ | Tvnea.com ©\nHome / media / Μπρουσκο: Τι θα δούμε στην πιο συναρπαστική σεζόν της αγαπημένης μας σειράς;Πρεμιέρα απόψε στις 8μμ\nΜπρουσκο: Τι θα δούμε στην πιο συναρπαστική σεζόν της αγαπημένης μας σειράς;Πρεμιέρα απόψε στις 8μμ\nΓΙΩΡΓΟΣ ΠΑΣΧΑΛΙΔΗΣ 10/02/2016 02:15:00 μ.μ. Add Comment media Edit\nΗ καθημερινή σειρά του ΑΝΤ1 «Μπρούσκο», που αγκαλιάστηκε από την πρώτη στιγμή από το τηλεοπτικό κοινό και απέκτησε φανατικούς θαυμαστές και τα 3 χρόνια προβολής του, επιστρέφει την Κυριακή 2 Οκτωβρίου στις 20:00 με ένα συναρπαστικό διπλό επεισόδιο.\nΟ 4ος κύκλος του «Μπρούσκο» θα συνεχίσει να μας καθηλώνει καθημερινά από Δευτέρα 3 Οκτωβρίου στις 21:00 με συγκλονιστικές εξελίξεις και νέα πρόσωπα που ανατρέπουν τα ως τώρα δεδομένα, δημιουργώντας ένα πέπλο μυστηρίου και πολλά ερωτήματα…\nΤο «Μπρούσκο» αυτή τη στιγμή προβάλλεται σε περισσότερες από 40 χώρες στην Ευρώπη, στη Μέση Ανατολή, στην Ασία και στη Λατινική Αμερική κατακτώντας διεθνή δημοσιότητα και αναγνώριση. Η Ουκρανία, η Εσθονία, η Σλοβενία, το Ισραήλ, η Σαουδική Αραβία, τα Ηνωμένα Αραβικά Εμιράτα, η Αργεντινή, η Κολομβία, το Περού, η Ουρουγουάη, το Μεξικό, η Βενεζουέλα, ο Παναμάς και η Χιλή είναι μερικές μόνο από τις χώρες που προβάλλουν την αγαπημένη σειρά ενώ γίνονται συζητήσεις για την μεταπώληση των δικαιωμάτων προβολής της σειράς και σε άλλες χώρες.\nΟ 3ος κύκλος της ρομαντικής, αλλά και παθιασμένης ιστορίας των δύο νέων, του Αχιλλέα Ματθαίου από την Κύπρο και της Μελίνας Γιαννακάκη από την Κρήτη, που θυμίζει τη διαχρονική ιστορία του Ρωμαίου και της Ιουλιέτας, έκλεισε με ένα διπλό εντυπωσιακό επεισόδιο με φόντο την παραδοσιακή γιορτή του Κλήδονα και τους ήρωες να ζουν συναρπαστικές στιγμές σε ένα μεγάλο γλέντι που έκρυβε μυστικά και εκπλήξεις.\nΤο πιο δυνατό σημείο του τέλους του 3ου κύκλου, ήταν η γεώτρηση που έγινε στο οινοποιείο των Γιαννακάκηδων, η οποία θα γίνει και η αιτία για την αποκάλυψη ενός τρομερού μυστικού, που θα ανατρέψει τις ζωές του Αχιλλέα, της Μελίνας και του Σήφη και θα μας οδηγήσει σε έναν συναρπαστικό 4ο κύκλο του «Μπρούσκο».\nΤι θα δούμε όμως στην πιο συναρπαστική σεζόν της αγαπημένης μας σειράς;\nΈνας ανεξιχνίαστος φόνος κυριαρχεί στη ζωή των βασικών ηρώων. Ερωτήματα όπως η ταυτότητα του ανθρώπου που έχασε τη ζωή του, αλλά και αν πρόκειται για ατύχημα ή φόνο θα είναι βασικά στην αρχή της 4ης σεζόν.\nΠαράλληλα, θα παρακολουθήσουμε τις εξελίξεις στη ζωή των ηρώων που έχουν γίνει κομμάτι της τηλεοπτικής μας καθημερινότητας.\nΟ Αχιλλέας με την Μελίνα θα βρεθούν αντιμέτωποι με μια σειρά προβλημάτων που μπορεί ακόμα και να συνταράξει τα θεμέλια της σχέσης τους. Πόσο δυνατός θα αποδειχθεί τελικά ο έρωτάς τους; Θα είναι ικανός να ξεπεράσει μυστικά που θα αναδυθούν από το παρελθόν; Ο Σήφης για ακόμα μια φορά θα διαδραματίσει σημαντικό ρόλο στη σχέση Αχιλλέα-Μελίνας. Θα είναι τελικά και μοιραίος; Ή τελικά ο Σήφης θα βρει τον έρωτα στην αγκαλιά της Άλκηστις;\nΠοιος θα είναι ο ρόλος που θα διαδραματίσει ο Αλκιβιάδης στη ζωή του απαγορευμένου αυτού ζευγαριού; Και πόσο θα αλλάξει τις ισορροπίες με την εμπλοκή του στην υπόθεση του Διαμαντή;\nΗ Αναστασία θα βρεθεί διχασμένη ανάμεσα στον άντρα της ζωής της, Ματθαίο και τον Αλέξη που θα προσπαθήσει να κερδίσει την καρδιά της. Ποιος θα βγει νικητής και ποιος θα λαβωθεί από τα βέλη του έρωτα;\nΑλλά και πολλά ακόμα αναπάντητα ερωτήματα περιμένουν την απάντησή τους στην 4η σεζόν του «Μπρούσκο»:\nΠοια θα είναι η τύχη της Βασιλικής που βρίσκεται στα χέρια του Ροκάκη;\nΤι θα συμβεί στο ερωτικό τρίγωνο Δήμητρας-Νεκτάριου-Αλεξάνδρας; Και ποια θα είναι η εξέλιξη στην υγεία της μικρής Μαρίνας;\nΗ Δάφνη και ο Διαμαντής που βρέθηκαν ακυβέρνητοι μεσοπέλαγα, θα πιάσουν τελικά στεριά; Και τέλος, ο Μύρος θα βρει τον πατέρα που τον γέννησε ή θα συνεχίσει να πονάει;\nΗ 4η χρόνια του «Μπρούσκο» έρχεται και θα μας μεθύσει με τους έρωτές της, τα απαγορευμένα πάθη, τις ίντριγκες, τα μυστικά και τα ψέματα, αλλά και με τα ταξίδια των ηρώων μας σε ονειρεμένους προορισμούς.\nΑφεθείτε στη μαγεία του «Μπρούσκο» και ετοιμαστείτε να δείτε τους ήρωες του να αντιμετωπίζουν τις μεγαλύτερες προκλήσεις της ζωής τους και να παίρνουν σημαντικές αποφάσεις που θα συγκλονίσουν!\nΤο κουβάρι του μυστηρίου θα αρχίσει να ξετυλίγεται με ένα διπλό επεισόδιο από την Κυριακή 2 Οκτωβρίου στις 20:00…και καθημερινά από Δευτέρα 3 Οκτωβρίου στις 21:00 μόνο στον ΑΝΤ1!\n580o & 581o επεισόδιο\nΟ τέταρτος κύκλος του «Μπρούσκο» βρίσκει τους ήρωές μας αντιμέτωπους με τα μεγαλύτερα διλήμματα της ζωής τους, καθώς το μυστικό του σκελετού στο οινοποιείο στα Χανιά, θα "δέσει" με έναν απρόσμενο τρόπο τον Αχιλλέα, τη Μελίνα και τον Σήφη σε μια κοινή μοίρα μπροστά στον κίνδυνο να αποκαλυφθεί ένα συγκλονιστικό γεγονός που συνέβη στο παρελθόν. Στο μεταξύ, η Βασιλική διατρέχει θανάσιμο κίνδυνο στα χέρια του Ροκάκη, ενώ η Χρυσάνθη είναι συγκλονισμένη από την αποτρόπαια πράξη του Πάτροκλου, ο οποίος έχει εξαφανιστεί. Ματθαίοι και Γιαννακάκηδες, αναλαμβάνουν να ξεναγήσουν τους Ιταλούς συνεργάτες τους στο περίφημο φαράγγι της Σαμαριάς, αυτόν καταπληκτικό δρυμό της Κρητικής γης, με τους χιλιάδες επισκέπτες απ΄ όλο τον κόσμο. Η Δάφνη βρίσκεται "ναυαγός" σε μια βραχονησίδα, με μοναδικό εφόδιο... το αντηλιακό της και απελπισμένη πιστεύει ότι περνάει τις τελευταίες ώρες της ζωής της. Ο Ματθαίος είναι έξαλλος από θυμό και ζήλια για την Αναστασία που δείχνει αποφασισμένη να συνεχίσει τη ζωή της και να δώσει μια ευκαιρία στον Αλέξη, προκειμένου να βρεθούν πιο κοντά. Ο Σήφης ερωτεύεται με πάθος την Άλκηστη και σκέφτεται σοβαρά τη σχέση τους... Ο Αχιλλέας, βρίσκεται και πάλι κοντά στη Μελίνα και της συμπαραστέκεται με κάθε τρόπο, αλλά αυτή τελικά δεν αντέχει την ψυχολογική πίεση και κρυφά απ΄ όλους πηγαίνει στην αστυνομία, προκειμένου να ομολογήσει το μυστικό που την στοιχειώνει τα τελευταία δυο χρόνια…\nΟΑχιλλέας, τρέχει να προλάβει τη Μελίνα πριν καταθέσει στην αστυνομία τι συνέβη εκείνη την περίεργη νύχτα στο οινοποιείο του Σήφη. Στο μεταξύ ο αστυνόμος Αρχοντάκης, σίγουρος πλέον ότι ο Πάτροκλος εμβόλισε τ’ αμάξι με τον Σήφη και τον Αχιλλέα μέσα, ζητάει απ’ τον Διαμαντή να του αποκαλύψει πού κρύβεται ο γιος του. Την ίδια στιγμή ο Τζιράκης κάτω απ’ τις οδηγίες του μυστηριώδους τοκογλύφου, επιχειρεί ν’ αποσπάσει χρήματα απ’ την Χρυσάνθη, επικαλούμενος τα χρέη του Πάτροκλου. Ο Αλέξης επιμένει να πολιορκεί την Αναστασία, γεγονός που προκαλεί τη ζήλια του Ματθαίου, ενώ παράλληλα ο Σήφης ζητάει απ’ την Άλκηστη επίμονα να χωρίσει τον Αλκιβιάδη. Η Κωνσταντίνα προσπαθεί να συνετίσει τη Δάφνη ώστε να πάψει να προκαλεί με τη μεγαλομανία της. Η Γεσθημανή παραξενεύεται όταν ανακαλύπτει κρυμμένο στα ρούχα του Σήφη, ένα δεύτερο μενταγιόν «Μπρούσκο», ίδιο μ’ αυτό που φοράει στο λαιμό της η Μελίνα, ενώ το πόρισμα του ιατροδικαστή, σχετικά με τον σκελετό που βρέθηκε, θα βάλει σ’ ανησυχία εκ νέου τον Σήφη, τον Αχιλλέα και κυρίως την Μελίνα!\nΟ Ματθαίος έχει ταραχτεί από την παρουσία του Αλέξη στη ζωή της Αναστασίας με αποτέλεσμα η συμπεριφορά του να γίνεται ολοένα και πιο επιθετική απέναντί της. Παρά τις διαβεβαιώσεις του Σήφη και του Αχιλλέα ότι η αστυνομία θα δυσκολευτεί να ανακαλύψει την ταυτότητα του νεκρού άντρα, εκείνη παραμένει τρομερά φοβισμένη. Κι ίσως να έχει δίκιο, αφού ο αστυνόμος μαθαίνει για το μενταγιόν, αλλά κι ο Ματθαίος γνωρίζει την ταυτότητα του δολοφόνου αλλά και ποιος είναι το θύμα!. Η Χρυσάνθη έρχεται για ακόμα μια φορά σε εξαιρετικά δύσκολη θέση, όταν ο Αχιλλέας την κατηγορεί ανοιχτά ότι καλύπτει τον Πάτροκλο σχετικά με την απόπειρα δολοφονίας εναντίον του και του Σήφη. Και σαν να μην έφτανε αυτό, ο Τζιράκης της λέει ξεκάθαρα, ότι η εξόφληση των χρεών του Πάτροκλου δεν θα είναι καθόλου εύκολη υπόθεση. Η Κωνσταντίνα έχει ενθουσιαστεί με τη σελίδα γνωριμιών στο Ίντερνετ και ενημερώνει την Γεσθημανή για τον άντρα που την έχει ήδη προσεγγίσει για να βγουν ραντεβού.. Ενώ η Δάφνη σε μια έξοδο με τον Μύρο, αποσπάται η προσοχή της και χάνει από τα μάτια της την μικρή Αθηνά.\nΕνώ ο Αχιλλέας προσπαθεί να καθησυχάσει την τρομοκρατημένη Μελίνα, ο Ματθαίος πηγαίνει στην αστυνομία στα Χανιά και καταθέτει ότι πριν δυο χρόνια είδε τον Μάρκο να σκοτώνει κοντά στο οινοποιείο τον Αντώνη Σταυρίδη. Στο μεταξύ, ο αστυνόμος ρωτάει επίμονα τον Σήφη για το μενταγιόν που βρέθηκε δίπλα στον σκελετό και ο Σήφης βρίσκει έναν τρόπο να παραποιήσει την αλήθεια. Στο μεταξύ, όλοι στα Χανιά έχουν ξεκινήσει έναν αγώνα δρόμου προκειμένου να βρουν την κόρη της Δάφνης, η οποία χάθηκε ξαφνικά μπροστά από τα μάτια της Δάφνης και του Μύρου. Η Αναστασία με τον Αλέξη και τον πατέρα της πάνε σε ένα εστιατόριο για φαγητό, αλλά η συνάντησή τους με τον Ματθαίο, θα καταλήξει σε μια ακόμα μεγάλη σύγκρουση, με τον Ματθαίο να επιτίθεται στον Παύλο και να τον κατηγορεί για τον χωρισμό του με την Αναστασία. Στο μεταξύ η Κωνσταντίνα, συνεχίζοντας τα "ραντεβού στα τυφλά" μέσω Ίντερνετ, παίρνει μαζί της και τον Μηνά για προστασία, με εντελώς απρόοπτη εξέλιξη. Η μυστηριώδης κοπέλα που παρακολουθεί τον Αχιλλέα και τη Μελίνα, γίνεται αντιληπτή από τον Αχιλλέα που της ορμάει και ζητάει εξηγήσεις.\nΤην ώρα που ο Αχιλλέας, εξηγεί στη Μελίνα ότι είχε αντιληφθεί την Χαρά να τους παρακολουθεί, η τελευταία βρίσκει ευκαιρία να το σκάσει. Μια ξαφνική αδιαθεσία της Στεφανίας, αναγκάζει τον Σήφη να ματαιώσει τελευταία στιγμή το ερωτικό διήμερο που σχεδίαζε να περάσει με την Άλκηστη, φέρνοντάς την σε δύσκολη θέση απέναντι στον Αλκιβιάδη. Η απόφαση του Μάρκου να διεκδικήσει την επιμέλεια της κόρης τους, εξαγριώνει τη Δάφνη που περνά στην αντεπίθεση, έχοντας τη στήριξη της Κωνσταντίνας και του Μύρου, ενώ παράλληλα η Αλίκη τους εκφράζει τον φόβο για μια πιθανή εγκυμοσύνη της. Ο Παύλος αντιλαμβάνεται την ανησυχία της Χρυσάνθης, η οποία του κρύβει ότι μετά τις απειλές των τοκογλύφων, τρέμει για τη ζωή του Πάτροκλου. Ο Νεκτάριος, πάει για ένα 24ωρο στην Κύπρο προκειμένου να δει την Αλεξάνδρα. Στο μεταξύ η Χαρά, τηλεφωνεί του Σήφη, αποκαλύπτοντάς του την ταυτότητά της και του ζητάει να συναντηθούν. Την ίδια στιγμή, ο Ματθαίος χάνει τη γη κάτω απ’ τα πόδια του, όταν αντικρίζει την Αναστασία να φιλιέται με πάθος.. με τον Αλέξη!\nΟ Ματθαίος, παραμονεύει έξω από το σπίτι της Αναστασίας και βλέπει το φιλί της με τον Αλέξη, γεγονός που θα τον κάνει να πάρει απόφαση ότι ο χωρισμός τους είναι πλέον οριστικός. Με αυτή την αφορμή, πιέζει τα αδέρφια του και φεύγουν όλοι μαζί για την Κύπρο, ενώ το μυστικό του σκελετού στο οινοποιείο, βασανίζει όλο και πιο πολύ τη Μελίνα και ο Αχιλλέας προσπαθεί με κάθε τρόπο να την απαλλάξει από τις ενοχές της. Η Άλκηστις πηγαίνει να μείνει για δυο μέρες στο σπίτι του Σήφη, ενώ έχει πει ψέματα στον Αλκιβιάδη ότι πάει στο Ηράκλειο για δουλειά. Το ζευγάρι ζει για πρώτη φορά τον έρωτά του και ο Σήφης την πιέζει όλο και πιο επιτακτικά να χωρίσει, γεγονός που φέρνει σε δύσκολη θέση την Άλκηστη, η οποία αντιμετωπίζει ένα μεγάλο ηθικό δίλημμα. Στο μεταξύ, η Δάφνη και ο Μύρος έχουν πάει για διακοπές στο Τέξας και καθώς ο καιρός για τους ήρωές μας περνάει, το καλοκαίρι τελειώνει (πέρασμα χρόνου) και έρχεται το Φθινόπωρο που βρίσκει τον Αχιλλέα και τη Μελίνα στην Βαρκελώνη, υποτίθεται για ταξίδι αναψυχής όπως πιστεύει η Μελίνα, η οποία δεν γνωρίζει τον πραγματικό σκοπό αυτού του ταξιδιού...


Έκτακτη σύσκεψη του Συντονιστικού Οργάνου Πολιτικής Προστασίας στο νομό Δράμας, πραγματοποιήθηκε στην Περιφερειακή Ενότητα Δράμας για την επικινδυνότητα δυο γεφυρών στο Δήμο Παρανεστίου, ενόψει της προοπτικής να κλείσουν για την αποφυγή ατυχημάτων. Στην σύσκεψη, που πραγματοποιήθηκε παρουσία του Περιφερειάρχη Ανατολικής Μακεδονίας και Θράκης κ. Χρήστου Μέτιου και υπό τον συντονισμό του Αντιπεριφερειάρχη Δράμας κ. Αργύρη Πατακάκη, συμμετείχαν ο Διευθυντής Πολιτικής Προστασίας Π.Α.Μ.Θ. κ.Κωνσταντίνος Χουβαρδάς, η Δήμαρχος Παρανεστίου κα Αλεξάνδρα Μαρίνα Σωτηριάδου, ο Αστυνομικός Υποδιευθυντής Ιωάννης Παπαθανασίου, Διοικητής του Τμήματος Τροχαίας Δράμας, καθώς και εκπρόσωποι όλων των εμπλεκόμενων φορέων και υπηρεσιών. «Μετά από 15 ετών προσφυγών προς τις αρμόδιες υπηρεσίες για την κακή κατάσταση των γεφυρών, και την έλλειψη ανταπόκρισης, φθάσαμε σήμερα στην προοπτική να κλείνουμε τις γέφυρες. Ζητάμε άμεση λύση τώρα», επισήμανε η Δήμαρχος Αλίκη Σωτηριάδου.\nΚαλά πάτε καλά; Θα κλείσετε την γέφυρα και θα αποκλείσετε μια περιοχή από τον υπόλοιπο νομό; Και πως θα κινηθούν εργαζόμενοι, ασθενείς στο Κέντρο Υγείας, αστυνομικοί που υπηρετούν στο κέντρο φύλαξης μεταναστών; Τι θα γίνει με τους επαγγελματίες που μεταφέρουν προϊόντα από τον ορεινό όγκο; Ανεπαρκείς και μαθητευόμενοι μάγοι προσπαθούν να λύσουν προβλήματα αλλά δεν έχουν την δυνατότητα, δεν μπορούν…. Ο Περιφερειακός Σύμβουλος Δράμας Χρήστος Γεωργιτσόπουλος, υπεύθυνος για αγροτικά θέματα και υποδομών, μετά την συνάντηση που είχε στο γραφείο του με την δ/ντρια της ΔΑΟΚ Δράμας, και με τον βουλευτή Δράμας της ΝΔ, Δημήτρη Κυριαζίδη, για την μελέτη στα Τενάγη των Φιλίππων, εξέφρασε τον έντονο προβληματισμό του για τις επιπτώσεις που μπορεί να έχει στο νομό Δράμας. Αγωνία για την πορεία και την εξέλιξη της μελέτης στα Τενάγη των Φιλίππων, η οποία μπορεί να προωθήσει όλα τα νερά προς την πλευρά του νομού Καβάλας, εκφράζει για άλλη μια φορά, ο Βουλευτής Δράμας της ΝΔ, Δημήτρης Κυριαζίδης. Το υπουργείο Υποδομών έχει εγκρίνει την μελέτη στα Τενάγη των Φιλίππων, κι όταν ολοκληρωθεί, θα προτείνει λύσεις για την διαχείριση του νερού στην περιοχή, υποστηρίζει για το ίδιο θέμα ο βουλευτής του ΣΥΡΙΖΑ Νομού Καβάλας, Κώστας Μορφίδης και κατηγορεί τον Βουλευτή Δράμας Δημήτρη Κυριαζίδη ότι σπέρνει τον πανικό, κλείνοντας τις δηλώσεις του με τη φράση «ας μην κάνει ο Κυριαζίδης ό,τι κάνει ο Δήμαρχος Δοξάτου.\nΟ Δημήτρης Κυριαζίδης δηλώνει πως υπάρχει σύγχυση στα μυαλά των ΣΥΡΙΖΑΙΩΝ, απαντώντας στον Βουλευτή Καβάλας του ΣΥΡΙΖΑ Κώστα Μορφίδη. Σε φάση υλοποίησης βρίσκεται η δημιουργία τμημάτων του Ελληνικού Ανοιχτού Πανεπιστημίου στη Δράμα, στην παλιά καπναποθήκη της οδού Περδίκα. Η μελέτη οριστικοποιείται το προσεχές διάστημα, ενώ το συνολικό κόστος του έργου είναι 15 εκατομμύρια Ευρώ, όπως δηλώνει ο Δήμαρχος Δράμας, Χριστόδουλος Μαμσάκος. Την Δράμα επισκέφτηκε ο Βουλευτή της Δημοκρατικής Συμπαράταξης, μέλος του Κεντρικού Συμβουλίου του Κινήματος Αλλαγής και πρόεδρος της ΔΗΜΑΡ Θανάσης Θεοχαρόπουλος. Ο κ. Θεοχαρόπουλος εκφράστηκε πολύ θετικά για την επιλογή του ΚΙΝΑΛ στην Περιφέρεια Ανατολικής Μακεδονίας Θράκης που είναι ο Κώστας Σιμιτσής, πρώην δήμαρχος Καβάλας και γνωστός αυτοδιοικητικός στην περιοχή. Στις αυτοδιοικητικές εκλογές αναφέρθηκε ο υποψήφιος Περιφερειάρχης της Κοινωνικής Συμμαχίας Κώστας Σιμιτσής. Όπως είπε στόχος είναι να βελτιωθεί η κατάσταση στη Περιφέρεια Ανατολικής Μακεδονίας Θράκης σε όλα τα επίπεδα. Αγώνας δρόμου και από τον υποψήφιο Περιφερειάρχη του ΣΥΡΙΖΑ Κώστα Κατσιμίγα που είναι έμπειρος και με μεγάλη γνώση των προβλημάτων της περιοχής.\nΣτο παρελθόν ήταν αντιδήμαρχος Κομοτηνής, Πρόεδρος δημοτικού συμβουλίου, αντινομάρχης Ροδόπης και εκτελεστικός γραμματέας στην Περιφέρεια με Περιφερειάρχη τον Άρη Γιαννακίδη. Το Γενικό Νοσοκομείο Δράμας ανακοινώνει την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά πενήντα δύο (52) ατόμων για την αντιμετώπιση απρόβλεπτων και επειγουσών περιστάσεων για τις ανάγκες καθαριότητας, σίτισης, εστίασης και φύλαξης του Γενικού Νοσοκομείου Δράμας που εδρεύει στο Δήμο Δράμας του Νομού Δράμας και συγκεκριμένα του εξής, ανά υπηρεσία, έδρα, ειδικότητα και διάρκεια σύμβασης, αριθμού ατόμων: 2 ΔΕ Μαγείρων, 33 ΥΕ Προσωπικό καθαριότητας (Καθαριστών/-στριών), 10 ΥΕ Προσωπικού εστίασης (Τραπεζοκόμων -Σερβιτόρων), 7 ΔΕ Φύλαξης


Σπιτικό τιμπάλ μελιτζάνας με σάλτσα μπεσαμέλ - CityVibes.gr\nWritten by Άγγελος Αρχοντάκης on 07/10/2021\n( Μερίδες: 14+ )\n5-6 μεγάλες μελιτζάνες μακρόστενες\n1 κούπα γεμάτη αλεύρι\nΚίτρινο τυρί ( όχι πολύ αλμυρό ), τριμμένο\nΦιλαράκια μαϊντανού ( για την διακόσμηση )\nΕκτέλεση ( για τις μελιτζάνες )\n1) Πλένετε και καθαρίζετε τις μελιτζάνες.\n2) Κόβετε σε λεπτές φέτες τις μελιτζάνες σας κατά μήκος.\n3) Πασπαλίζετε τις μελιτζάνες σας με αλάτι.\n4) Αφήνετε τις μελιτζάνες στο σουρωτήρι να στεγνώσουν.\n5) Μόλις στεγνώσουν οι μελιτζάνες σας από τα υγρά τους τις ξεπλένετε σε άφθονο τρεχούμενο νερό.\n6) Σε μία πιατέλα στρώνετε ένα απορροφητικό χαρτί και ακουμπάτε τις πλυμένες μελιτζάνες σας.\n7) Αφήνετε τις μελιτζάνες σας στο απορροφητικό χαρτί να στεγνώσουν καλά.\n8) Σε ένα τηγάνι επάνω στην φωτιά ρίχνετε ελαιόλαδο.\n9) Αφήνετε το ελαιόλαδο στην φωτιά να κάψει.\n10) Μόλις κάψει το ελαιόλαδο προσθέτετε τις μελιτζάνες.\n11) Τηγανίζετε τις μελιτζάνες σας και από τις 2 πλευρές.\n12) Μόλις τελειώσετε με το τηγάνισμα με όλες τις μελιτζάνες σας στρώνετε ένα απορροφητικό χαρτί σε έναν\n13) Με την βοήθεια μίας τσιμπίδας αφαιρείτε τις τηγανισμένες μελιτζάνες από το τηγάνι και τις ακουμπάτε στον\nδίσκο με το απορροφητικό χαρτί.\n14) Αφήνετε να στραγγίσουν καλά και κρατάτε τις μελιτζάνες στην άκρη.\n15) Φτιάχνετε την μπεσαμέλ.\n1) Σε μία κατσαρόλα επάνω στην φωτιά με βαθύ πάτο ρίχνετε το γάλα και το βούτυρο.\n2) Ανακατεύετε καλά μέχρι να ζεσταθεί το γάλα και να λιώσει το βούτυρο.\n3) Μόλις ζεσταθεί το γάλα και λιώσει το βούτυρο προσθέτετε σταδιακά το αλεύρι.\n4) Ανακατεύετε καλά να μην κολλήσει στον πάτο της κατσαρόλας.\n5) Αφήνετε μέχρι να πήξει η κρέμα.\n6) Μόλις πήξει η κρέμα αποσύρετε την κατσαρόλα ή το μάτι κουζίνας από την φωτιά.\n7) Αφήνετε για 1 λεπτό την κρέμα να κρυώσει.\n8) Μόλις περάσει το 1 λεπτό και κρυώσει η κρέμα σας ρίχνετε τα αυγά.\n9) Ανακατεύετε καλά μέχρι να διαλυθούν τα αυγά σας.\n10) Τέλος μόλις διαλυθούν τα αυγά σας προσθέτετε τα τριμμένα κίτρινα τυριά.\n11) Αλατοπιπερώνετε με προσοχή.\n12) Ανακατεύετε καλά μέχρι να ενσωματωθούν όλα τα υλικά σας.\n13) Μόλις ενσωματωθούν όλα τα υλικά σας κατεβάζετε την κατσαρόλα από την φωτιά και στρώνετε το\nΕκτέλεση ( για το στρώσιμο του τιμπάλ σας )\n1) Σε μία στρογγυλή φόρμα για κέικ στρώνετε τις μελιτζάνες σας φροντίζοντας να εξέχουν οι μισές\nστα άκρα της φόρμας.\n2) Μόλις τελειώσετε με το στρώσιμο με τις μελιτζάνες σας συνεχίζετε αδειάζοντας το μείγμα από την μπεσαμέλ.\n3) Στρώνετε καλά την μπεσαμέλ με μία μαρίζ.\n4) Σκεπάζετε την μπεσαμέλ με τα κομμάτια από τις μελιτζάνες που εξέχουν.\n5) Ανάβετε τον φούρνο σας στους 180 βαθμούς.\n6) Βάζετε την φόρμα στον φούρνο και ψήνετε το τιμπάλ σας για περίπου 40 λεπτά.\n7) Μόλις περάσουν τα 40 λεπτά βγάζετε το τιμπάλ σας από τον φούρνο.\n8) Αφήνετε το τιμπάλ σας να κρυώσει.\n9) Όταν κρυώσει εντελώς το τιμπάλ σας το αναποδογυρίζετε με προσοχή σε μία πιατέλα.\n10) Πασπαλίζετε με κεφαλοτύρι και διακοσμείτε με φυλλαράκια μαϊντανού.\n11) Κόβετε σε κομμάτια.\n1) Μπορείτε εάν θέλετε να προσθέσετε και άλλα είδη τυριών ( π.χ φέτα, έμενταλ, μυζήθρα κ.α.λ ).\n2) Επίσης εάν θέλετε μπορείτε να διακοσμήσετε με φέτες ντομάτας και φυλλαράκια δυόσμου ή βασιλικού.\n3) Εάν θέλετε μπορείτε να βράσετε ζυμαρικά της αρεσκείας σας και να τα προσθέσετε μέσα στην μπεσαμέλ.\nTagged as αλάτι αλεύρι αυγά Βούτυρο Γάλα Γεύσεις κεφαλοτύρι κίτρινο τυρί Μαγειρική μαϊντανός μελιτζάνες Πιπέρι πιπεριά φλωρίνης


Η a Cert στο Φεστιβάλ Πηνειού 2009 - aCert Η a Cert στο Φεστιβάλ Πηνειού 2009 - aCert\nΗ Γιορτή Πηνειού έχει καθιερωθεί ως ένα σπουδαίο σε πανελλαδικό επίπεδο πολιτιστικό γεγονός και είναι με απόφαση του Υπουργείου Πολιτισμού ένα πολυ-πολιτισμικό Φεστιβάλ.\nΣτο πλαίσιο του Φεστιβάλ Πηνειού, λειτουργούν ενημερωτικά περίπτερα με θεματικές ενότητες τον Πολιτισμό, τις Τέχνες, το Περιβάλλον, τον Εθελοντισμό και την Κοινωνική Αλληλεγγύη. Κατά τη διάρκεια του Φεστιβάλ διοργανώνονται θεατρικές παραστάσεις, μουσικές συναυλίες, μουσικοχορευτικά δρώμενα και αθλητικές δραστηριότητες. Ταυτόχρονα οργανώνεται έκθεση οικολογικού και αγροτικού χαρακτήρα με συμμετοχή φορέων που έχουν σχέση με παραδοσιακά οικοτουριστικά προϊόντα και δραστηριότητες.\nΟι επισκέπτες στο περίπτερο της a Cert ΑΕ, μπορούν να ενημερωθούν για τις υπηρεσίες ελέγχου και πιστοποίησης τις οποίες προσφέρει σε επιχειρήσεις που ανήκουν στον κλάδο της Βιολογικής Γεωργίας και των τροφίμων γενικότερα.\nRead 66658 times\nMore in this category: « Η a Cert στην 7η Γεωργική Έκθεση Λάρισας\tΗ a Cert στη Γεωργική και Βιοτεχνική Έκθεση Νομού Πέλλας »


Τι... κρύβει η εντολή Τσίπρα για κάθαρση στον Κοντονή\nΠρώτη καταχώρηση: Τετάρτη, 30 Μαρτίου 2016, 09:38\nΓια όσους δεν το γνωρίζουν, για όσους το έχουν λησμονήσει. Τον Οκτώβριο του 1981 γίνεται κυβέρνηση για πρώτη φορά το ΠΑΣΟΚ και στον χώρο του αθλητισμού ένα είναι το πολιτικό σύνθημα: Κάθαρση και εξυγίανση.\nΠράγματι, το πλέον διεφθαρμένο κόμμα στην πολιτική ιστορία της χώρας, το ΠΑΣΟΚ, έκανε και κάθαρση και εξυγίανση και γι' αυτό όοοολοι οι υπουργοί του συμβιβάστηκαν με την κάθαρση και την εξυγίανση όπως την αντιλαμβανόταν τα επώνυμα τσαμπούκια στον χώρο. Και αφού έγινε η επιχείρηση κάθαρσης επί ΠΑΣΟΚ, οι σύντροφοι του κινήματος σκέφθηκαν να κάνουν... μια ακόμα με τον Φλωρίδη Γιώργο.\nΟ Σωκράτης Κόκκαλης είναι πρόεδρος στον Ολυμπιακό και έχει πάρει το πρωτάθλημα 1997, 1998, 1999 και δεν σταματά να σηκώνει τη μία κούπα μετά την άλλη. Αποκαλύπτω ότι κάτι «χάλασε» ανάμεσα στον τότε Νο1 επιχειρηματία της χώρας, τον Κόκκαλη και τον Σημίτη, δύο άνδρες με «προσωπική σχέση» δεκαετιών. Ένα «πρόβλημα» οικονομικού χαρακτήρα, όχι ποδοσφαιρικού, «δηλητηρίασε» τη σχέση Κόκκαλη-Σημίτη, με συνέπεια να δοθεί εντολή στον Φλωρίδη Γιώργο να τσακίσει την Παράγκα. Λες και ο Κόκκαλης και ο Ολυμπιακός να είχαν κάποια σχέση με την παραποδοσφαιρική εγκληματική οργάνωση.\nΥπ' όψιν ότι, τότε, για πρώτη φορά με εντολή Σημίτη από την ΕΥΠ έγιναν οι υποκλοπές τηλεφωνικών συνομιλιών του αρχηγού και του υπαρχηγού της Παράγκας. Θυμίζω την εμβληματική και... ηρωική ατάκα, που ακούστηκε από την τηλεοπτική Ζούγκλα του Μάκη Τριανταφυλλόπουλου:\n-Ο Ολυμπιακός να κερδίζει και το Αιγάλεω, κι όλοι οι άλλοι να πάνε να γ@μ@θ@νε...\nΤελικά. Ακλόνητη παρέμεινε η Παράγκα μέχρι τον Οκτώβριο του 2001 που αποχώρησε από υπουργός Αθλητισμού ο Φλωρίδης Γιώργος, ο οποίος πράγματι πολέμησε τις στημένες διαιτησίες με 1.356 συνεντεύξεις! Κάθε μέρα λεζάντα ο Φλωρίδης Γιώργος με πολεμικές δηλώσεις κατά της Παράγκας. Και επειδή τα... κατάφερε να κάνει κάθαρση, ο Σημίτης έκανε υφυπουργό Οικονομικών τον Φλωρίδη Γιώργο. Στο μεταξύ Κόκκαλης και Σημίτης τα… ξαναβρήκαν (φωτό το ζεύγος Σημίτη με Κόκκαλη, Βάσω Παπανδρέου και Μίκη Θεοδωράκη).\nΕρώτημα πολιτικόν. Ο Κοντονής Σταύρος το ξεκαθάρισε με τον πιο κατηγορηματικό τρόπο: «Δεν κάνω πίσω! Έχω εντολή από τον Τσίπρα για κάθαρση...». Τι σημαίνει αυτό; Ότι το θέμα είναι προσωπικό. Ότι η κάθαρση δεν είναι αίτημα γενικό, ούτε αφορά τις αρχές και τις αξίες του ΣΥΡΙΖΑ. Το ζήτησε προσωπικά ο Τσίπρας. Και ο υφιστάμενος του Κοντονή Σταύρος ανέλαβε την εργολαβία.\nΤο ερώτημα. Ποιανού εντολή, δηλαδή για λογαριασμό ποίου ο Τσίπρας ζήτησε να κάνει... κάθαρση ο Κοντονής Σταύρος; Μήπως κι αυτήν τη φορά η κάθαρση θα πάει περίπατο. Άλλωστε, αν είχε γίνει κάθαρση, δεν θα χρειαζόταν να την... ξανακάνει ο ΣΥΡΙΖΑ!\nΤην απάντηση στο ερώτημα, τι κρύβει η εντολή Τσίπρα στον Κοντονή Σταύρο για... κάθαρση, θα τη βρείτε στο apodytiriakias.gr.\nΠοιος έδωσε εντολή για κάθαρση στον Τσίπρα για να την κάνει παραγγελιά στον υφυπουργό του, διάβασε στο apodytiriakias.gr\nΤελευταία ενημέρωση: Τετάρτη, 30 Μαρτίου 2016, 10:06


Το καλύτερο δώρο ever! Και ενώ μιλάμε για δώρα, έχεις δει το χ… - Προγραμματισμός Γευμάτων - Υγιεινό Γεύμα : dinnerour.com\nHome/Γρήγορο Δείπνο/Το καλύτερο δώρο ever! Και ενώ μιλάμε για δώρα, έχεις δει το χ…\nΤο καλύτερο δώρο ever! Και ενώ μιλάμε για δώρα, έχεις δει το χ…\nΤο καλύτερο δώρο ever! ❤ Και ενώ μιλάμε για δώρα, έχετε δει ακόμα τον οδηγό μου για τα δώρα των γιορτών; Όλα τα αγαπημένα μου πράγματα που σχετίζονται με το φαγητό – από εργαλεία μαγειρικής, μέχρι βασικά ντουλάπια, βιβλία μαγειρικής, υπέροχα επιτραπέζια σκεύη και πολλά άλλα. Όλα τα πράγματα για να κάνουν το μαγείρεμα πιο διασκεδαστικό, νόστιμο και όμορφο. 🤍 Ρίξτε μια ματιά, ο σύνδεσμος βρίσκεται στο βιογραφικό μου τώρα. Τι είναι στη χριστουγεννιάτικη λίστα σας φέτος;\nPSA – Μια σανίδα αλλαντικών είναι απολύτως κατάλληλη ως γεύμα την παραμονή των Χριστουγέννων. Ή …\nΤο βιβλίο μαγειρικής του μήνα Ιουνίου. Φίλοι! Αυτό το βιβλίο είναι τόσο όμορφο, είμαι ήδη…


Υπάρχει σχέδιο αντιμετώπισης της παραβατικότητας στους δρόμους; - ΕΛΕΥΘΕΡΙΑ Online\nΤετάρτη, 27 Οκτωβρίου 2021 20:15\nΥπάρχει σχέδιο αντιμετώπισης της παραβατικότητας στους δρόμους;\nΤο τραγικό περιστατικό με την καταδίωξη και το θάνατο ενός 20χρονου στο Πέραμα έχει επαναφέρει τη συζήτηση για τη λειτουργία της Αστυνομίας και την κοινωνική περιθωριοποίηση των Ρομά. Η τραγική κατάληξη της καταδίωξης δείχνει καταρχήν ότι οι αστυνομικές δυνάμεις δεν έχουν σχέδιο αντιμετώπισης των συγκεκριμένων περιστατικών. Οι αστυνομικοί στο δρόμο συνέχιζαν την καταδίωξη και οι άλλοι από το Κέντρο τούς έλεγαν να τη σταματήσουν. Αλήθεια, αν η Αστυνομία δεν θα καταδιώκει κάποιον την ώρα που πραγματοποιεί μια παράνομη πράξη, τι ακριβώς θα κάνει; Θα πίνει καφέ θαυμάζοντας τα… αξιοθέατα; Επιπρόσθετα, τι ακριβώς κάνει ο αστυνομικός αν ο καταδιωκόμενος στρέφεται εναντίον του; Τον αφήνει να περάσει από πάνω του με το αμάξι, γιατί αν πυροβολήσει μπορεί και να τον σκοτώσει; Κάπου έχει χαθεί το μέτρο. Καλές οι έρευνες και οι θεωρίες, αλλά υπάρχει ένα ερώτημα: Υπάρχει σχέδιο αντιμετώπισης της παραβατικότητας στους δρόμους;\nΣτην περιοχή μας το πρόβλημα της μικροπαραβατικότητας και της αντιμετώπισής της είναι χρόνιο. Παρατηρώντας απλώς τα αυτοκίνητα που κυκλοφορούν κάθε μέρα στο δρόμο, αντιλαμβάνεται κάποιος ότι οι αστυνομικές δυνάμεις δείχνουν ανοχή σε συγκεκριμένες κοινωνικές ομάδες. Στις διαμαρτυρίες των θυμάτων, και όχι στις ανακοινώσεις της Αστυνομίας, καταγράφονται οι μικροκλοπές που κάνουν κόλαση την καθημερινότητα των πολιτών. Δημιουργούν αγανάκτηση και οδηγούν σε αυτοδικία, όπως συνέβη πριν από ένα χρόνο στην Πιπερίτσα. Υπάρχει πρόβλημα. Και όσο το πρόβλημα μεταφέρεται γενικώς στις κοινωνικές δομές και στην οικονομία, απλώς κουκουλώνεται.\nΘεωρούμε ότι αν δεν κλείσει το ζήτημα της μικροπαραβατικότητας δεν πρόκειται να υπάρξει ένταξη των Ρομά στο κοινωνικό και οικονομικό γίγνεσθαι της περιοχής. Όσο υπάρχει παραβατικότητα, θα υπάρχει κοινωνική απομόνωση – και όσο δεν υπάρχει αστυνόμευση, θα αυξάνεται η παραβατικότητα. Η οργανωμένη Πολιτεία δεν μπορεί να παρακολουθεί και να μένει αμέτοχη στη λεηλασία περιουσιών από μικρές και μεγάλες καθημερινές κλοπές. Μπορεί και πρέπει να αντιδράσει. Το πρόβλημα είναι εντοπισμένο και απολύτως προσδιορισμένο. Αυτό που λείπει είναι το ολοκληρωμένο σχέδιο δράσης για την επίλυση του προβλήματος.


Τουρκία – Προπηλάκισαν και «τσουβάλιασαν» Αμερικανούς στρατιώτες - Greek Daily\nΣύμφωνα με τα τουρκικά μέσα ενημέρωσης, το προσωπικό του πλοίου είχε βγει στη στεριά με άδεια.\nΤην ίδια ώρα, μέλη της αυτοπροσδιοριζόμενης ως αριστερής εθνικιστικής οργάνωσης «Ένωση Νεολαίας Τουρκίας» (TGB) διαδήλωναν στην παραλία της περιοχής Ζεϊτινμπουρνού, διαμαρτυρόμενα για την παρουσία του πλοίου στην Τουρκία. Κάποια στιγμή, όταν εντόπισαν ορισμένα μέλη του πληρώματος, στράφηκαν με επιθετικές διαθέσεις ενατίον τους και τους προπηλάκισαν.\n«Δεν μπορούν να έρχονται με τις ματωμένες μπότες τους για να μολύνουν την πατρίδα μας. Οι Αμερικανοί στρατιώτες είναι οι δολοφόνοι εκατομμυρίων μουσουλμάνων και είναι ο κύριος υποστηρικτής των τρομοκρατών που πυροβολούν τους Τούρκους στρατιώτες. Δεν θα περάσουν τα σχέδια χάους των ΗΠΑ».\nΤα μέλη της ίδιας οργάνωσης είχαν προβεί σε παρόμοια ενέργεια και το 2014, εναντίον – τότε – του πληρώματος του αμερικανικού πολεμικού «USS Ross», κατά την επιστροφή του από άσκηση στη Μαύρη Θάλασσα.\nH «Ένωση Νεολαίας Τουρκίας» πρόσκειται στο «Κόμμα Πατρίδας» του Ντογού Περίντσεκ, μιας αμφιλεγόμενης προσωπικότητας που αυτοπορσδιορίζεται στο χώρο της κεμαλικής εθνικιστικής αριστεράς και σε πλείστες περιπτώσεις έχει υποστηρίξει τις πολιτικές του προέδρου της χώρας, Ρετζέπ Ταγίπ Ερντογάν.\nΒεντέτα από το 2003 το «τσουβάλιασμα»\nΣημειώνεται ότι το «τσουβάλιασμα» των Αμερικανών στρατιωτών παραπέμπει στο επεισόδιο που είχε σημειωθεί στις 4 Ιουλίου του 2003, μεταξύ του αμερικανικού στρατού και τούρκων στρατιωτών στην πόλη Σουλεϊμάνιγε του Βορείου Ιράκ.\nΤην ημέρα εκείνη, άνδρες του αμερικανικού στρατού και Κούρδοι Πεσμέργκα είχαν πάρει αιχμάλωτους 11 τούρκους στρατιώτες (ένας εξ αυτών έφερε το βαθμό του ταγματάρχη), δένοντας πισθάγκωνα τα χέρια τους και καλύπτοντας το κεφάλι τους με τσουβάλια.\nΤελικά, οι Τούρκοι στρατιώτες απελευθερώθηκαν, αφού κρατήθηκαν και ανακρίθηκαν επί 60 ώρες.\nΤο γεγονός αυτό είχε εξοργίσει την Τουρκία και έκτοτε έρχεται στην επιφάνεια, κάθε φορά που εντείνεται στη χώρα η αντιαμερικανική ρητορική.


Ο Πάνος Βλάχος περικυκλώθηκε από κροκόδειλους! Τι συνέβη; (photos) - Gossip - Athens magazine\nΈχασε τα λόγια του...\nΒρέθηκε ξαφνικά περικυκλωμένος από κροκόδειλους και έχασε τα λόγια του ο Πάνος Βλάχος!\nΟ ίδιος μάλιστα ανάρτησε σχετικά στιγμιότυπα στα Instastories του και μας έδωσε μια ιδέα του τι περνάει!\nΩστόσο, δεν συνέβη κάτι ανησυχητικό αφού ο Πάνος βρέθηκε στην Κόστα Ρίκα για τα γυρίσματα της ταξιδιωτικής εκπομπής του Νίκου Κοκλώνη! Μάλιστα όταν χρειάστηκε να τους αντιμετωπίσει ο Νίκος έκανε ένα επικό σαρδάμ αφού είπε τα ερπετά «κορκόδειλους»!\nΔΕΙΤΕ ΕΠΙΣΗΣ: Συγκλονίζει ο αδελφός της Ειρήνης Λαγούδη - Όσα αναφέρει για το πόρισμα!\nΠάνος Βλάχος Instagram


Πέμπτη, 30 Ιουνίου 2016 12:32\tTennisnews Team\nΟ Μενέλαος Ευσταθίου πέτυχε μια πολύ μεγάλη νίκη στο TC Bakkum Dutch Junior Open της Grade 2 κατηγορίας της ITF, καθώς άφησε εκτός το Νο. 2 του ταμπλό, Zsombor Piros, και προκρίθηκε στους "16" καλύτερους. Στον 2ο γύρο ολοκλήρωσε την προσπάθειά του ο Αλέξανδρος Σκορίλας.\nO Μενέλαος Ευσταθίου πραγματοποίησε μια σπουδαία εμφάνιση και κέρδισε τον Zsombor Piros, No. 2 στο ταμπλό και Νο. 85 στην παγκόσμια κατάταξη των juniors, με 0-6, 6-1, 6-1. Ο 17χρονος Κύπριος αθλητής προκρίθηκε στον 3ο γύρο του TC Bakkum Dutch Junior Open της Grade 2 κατηγορίας και εκεί θα αντιμετωπίσει τον Ιρλανδό Simon Carr, Νο. 14 στο ταμπλό, για μια θέση στα προημιτελικά.\nΘυμίζουμε πως στο Castricum της Ολλανδίας, όπου και φιλοξενείται η χωμάτινη G2 διοργάνωση της ITF, αγωνίστηκε και ο Αλέξανδρος Σκορίλας, ο οποίος ολοκλήρωσε την προσπάθειά του στον 2ο γύρο, καθώς γνώρισε την ήττα από τον Γάλλο, Matteo Martineau, Νο. 12 στο ταμπλό, με 6-0, 7-5.\nΣτα διπλά των αγοριών, ο Σκορίλας και ο Σέρβος συμπαίκτης του, Konstantin Kirovski, ηττήθηκαν στον 1ο γύρο από τους Αργεντινούς Sebastian Baez και Thiago Agustin Tirante, με 6-3, 6-4. Ο Ευσταθίου και ο Ιταλός Luca Prevosto πήραν bye για τον 2ο γύρο, όπου θα παίξουν με τους Ολλανδούς Jesper De Jong και Alexander Maarten Jong.\nΣτα διπλά των κοριτσιών, καλό ξεκίνημα πραγματοποίησε η Κύπρια Ελίζα Ομήρου, η οποία μαζί με την παρτενέρ της από το Λουξεμβούργο, Eleonora Molinaro, κέρδισε τις Ολλανδέζες Annick Melgers και Eva Vedder, με 1-6, 6-3, 10-6. Στα προημιτελικά, η Ομήρου και η Molinaro θα αντιμετωπίσουν τις κορυφαίες του ταμπλό, Daria Kuczek (Πολωνία) και Maria Vittoria Viviani (Ιταλία).


Δυνατότητα απόσπασης εκπαιδευτικών κλ. ΠΕ78 σε Γραφείο Νομικής Υποστήριξης της ΠΔΕ Πελοποννήσου – Διεύθυνση Πρωτοβάθμιας Εκπαίδευσης Λευκάδας\nΔιαβάστε το υπ’ αρ. 6919/10-07-2019 έγγραφο του ΥΠΠΕΘ σχετικά με τη δυνατότητα υποβολής αίτησης απόσπασης εκπαιδευτικών κλ. ΠΕ78 στο Γραφείο Νομικής Υποστήριξης της Περιφερειακής Διεύθυνσης Π.Ε. και Δ.Ε. Πελοποννήσου.\nΤοποθέτηση αναπληρώτριας προϊσταμένης του Τμήματος Προσωπικού της ΔΠΕ Λευκάδας\n26 Οκτωβρίου 2020 dipelef Δεν επιτρέπεται σχολιασμός στο Τοποθέτηση αναπληρώτριας προϊσταμένης του Τμήματος Προσωπικού της ΔΠΕ Λευκάδας


Ωνάσειο: Μεταμόσχευση καρδιάς σε νέα γυναίκα με καρδιακή ανεπάρκεια | Cretalive ειδήσεις\n20 ΑΠΡΙΛΙΟΥ 2022 / 14:10\nΕλπίδα ζωής στέλνει η επιτυχής μεταμόσχευση καρδιάς, που πραγματοποιήθηκε χθες Μεγάλη Τρίτη, σε ασθενή νεαρής ηλικίας με καρδιακή ανεπάρκεια. Η ασθενής ζούσε επί 18 μήνες, με σύστημα μηχανικής υποστήριξης της καρδιάς. Η δωρεά ζωής έγινε από δότρια, η οποία βρισκόταν επί επταετία, σε χρόνια αιμοκάθαρση.\n«Το Ωνάσειο Καρδιοχειρουργικό Κέντρο εκφράζει θερμά συλλυπητήρια, προς την οικογένεια της δότριας και την ευχαριστεί για το μεγάλο δώρο ζωής, προς την ασθενή μας. Ευχαριστούμε το ΓΝΙ "Γ. Χατζηκώστα", το ιατρικό και νοσηλευτικό προσωπικό, καθώς και τη διοίκηση του νοσοκομείου για την εξαίρετη συνεργασία», αναφέρεται σε ανακοίνωση.\nΤο Ωνάσειο έχει πραγματοποιήσει 199 μεταμοσχεύσεις καρδιάς, από την έναρξη λειτουργίας του προγράμματος, με εξαιρετικά ποσοστά επιβίωσης. Το 2021 πραγματοποιήθηκαν 13 μεταμοσχεύσεις καρδιάς, ενώ από τις αρχές του χρόνου, έχουν πραγματοποιηθεί δύο. Αυτήν τη στιγμή, βρίσκονται στη λίστα αναμονής 26 ασθενείς, από τους οποίους 15 φέρουν συστήματα μηχανικής υποστήριξης της καρδιάς.\nΩνάσειο Δωρεά Καρδιακή Ανεπάρκεια Ασθενής Μεταμόσχευση Καρδιάς Λίστα αναμονής


e-business: Avon - Γίνετε Αντιπρόσωποι της και πάρτε τη ζωή στα χέρια σας!\nAvon - Γίνετε Αντιπρόσωποι της και πάρτε τη ζωή στα χέρια σας!\nONLINE ΥΠΗΡΕΣΙΕΣ - ΕΡΓΑΣΙΑ\nΓίνετε μέλος της Avon , που κατέχει ηγετική θέση στο χώρο της ομορφιάς.\nΟι Αντιπρόσωποι της προέρχονται από όλα τα κοινωνικά επίπεδα και βρίσκονται σε κάθε γωνιά της γης. Όλοι τους είχαν διαφορετικούς λόγους για να γίνουν Αντιπρόσωποι, αλλά έναν ξεκάθαρο στόχο: να βρουν προσωπική καταξίωση και απεριόριστες δυνατότητες κερδών. Μπορείτε να αναπτύξετε τη δική σας δραστηριότητα και να φτιάξετε το δικό σας πρόγραμμα, γιατί με την Avon, την Εταιρία για τις Γυναίκες, μπορείτε να τα έχετε όλα!\n• Είναι ο παγκόσμιος ηγέτης στο χώρο της περιποίησης επιδερμίδας, των αρωμάτων και των καλλυντικών, με ετήσιες πωλήσεις που ξεπερνούν τα $8 δις παγκοσμίως. Συμπεριλαμβάνεται σταθερά ανάμεσα στις επιχειρήσεις με ηγετική παρουσία σύμφωνα με το περιοδικό Fortune και έχει εισαχθεί στα κυριότερα χρηματιστήρια αξιών ανά τον κόσμο.\nΟ ηγέτης στην κατευθυνόμενη πώληση από το 1886.\nΗ πιο αναγνωρίσιμη μάρκα ομορφιάς παγκοσμίως.\nΑπό την ηγετική θέση που κατέχει παγκοσμίως τόσο στον τομέα περιποίησης επιδερμίδας και αντιγήρανσης, όσο και στο μακιγιάζ με τη συνεχή ανάπτυξη καινοτόμων προϊόντων, η Avon αγωνίζεται συνεχώς για τη δημιουργία και εφαρμογή επαναστατικών τεχνολογιών στην ανάπτυξη προϊόντων, στο σχεδιασμό, στην προώθηση και στον τρόπο πώλησης. Η γκάμα προϊόντων της περιλαμβάνει μερικές από τις πιο αναγνωρίσιμες μάρκες ομορφιάς στον κόσμο, όπως η σειρά μακιγιάζ Avon, οι σειρές περιποίησης επιδερμίδας Anew, Avon Solutions και Skin-So-Soft, η σειρά περιποίησης μαλλιών Advance Techniques και η σειρά Avon Wellness.\nΗ Εταιρία για τις Γυναίκες.\nΝοιάζεται για τις γυναίκες κάθε κουλτούρας και ηλικίας -όχι απλά ως καταναλώτριες και Αντιπροσώπου- αλλά ουσιαστικά ως ανθρώπους. Πιστεύουνε στην προσφορά κοινωνικού έργου στις γυναίκες και το περιβάλλον στο οποίο ζούνε και εργάζονται, με στόχο όχι μόνο την οικονομική τους ευημερία, αλλά επίσης την υγεία και την ασφάλειά τους. Από το 1955, έτος που ιδρύθηκε το Παγκόσμιο Ίδρυμα για τη Γυναίκα υπό την αιγίδα της Avon, περισσότερα από $855 εκατομμύρια παγκοσμίως έχουν διατεθεί για την καταπολέμηση του καρκίνου του μαστού, της βίας στο σπίτι και την ανακούφιση των γυναικών και των οικογενειών τους. Αποτελεί ως Εταιρία το μεγαλύτερο υποστηρικτή στην εκστρατεία αναγνώρισης και έρευνας για τον Καρκίνο του Μαστού.\nΕτικέτες εμπορικός αντιπρόσωπος, εργασία, καλλυντικά, καριέρα, φροντίδα, avon, gr, online υπηρεσίες, sellavon


Φωτιά στα κάστρα της ελλαδικής τραπεζοκρατίας | ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ\nΑυτά που συμβαίνουν στην Ελλάδα αποδεικνύουν πως χωρίς νομισματική ανεξαρτησία δεν είναι δυνατή η άσκηση της εθνικής κυριαρχίας.\nΤο λάθος έγινε όταν η Ελλάδα πέρασε στον περιφραγμένο χώρο του ευρωσυστήματος. Οι λόγοι αυτής της υποταγής πρέπει να αναζητηθούν στις αργυρώνητες σχέσεις της ντόπιας ολιγαρχίας με τα διεθνή τοκογλυφικά και εξουσιαστικά συστήματα.\nΣτην φάση που βρίσκεται σήμερα η Ελλάδα η επιστροφή σε εθνικό νόμισμα είναι αναγκαία όσο ποτέ.\nΠρέπει να γίνει η αρχή και όλα θα πάνε καλά.\nΘα απαιτηθούν βέβαια σκληρά μέτρα κατά της πολιτικής και οικονομικής ολιγαρχίας.\nΘα πρέπει να κατασχεθούν όλα τα περιουσιακά στοιχεία των τραπεζών και κάθε αντίσταση της ληστρικής ολιγαρχίας να συντριβεί αποφασιστικά.\nΟ λαός μαζί με τον στρατό ενωμένοι να επιβάλουν εθνικοκοινωνικό κράτος και να ισοπεδώσουν τα κάστρα της ολιγαρχίας και του παρασιτισμού.\nΕιδεμή θα επικρατήσει η δικτατορία της τραπεζοκρατίας και με ατσάλινα δεσμά θα καρφωθεί η Ελλάδα στα βράχια της υπανάπτυξης και του σκοταδισμού για τους ερχόμενους αιώνες, όπως συνέβη και στο παρελθόν.\nΚαλούμε τις δυνάμεις του ελληνικού εθνικοκοινωνισμού να βγουν από το περιθώριο και να περάσουν στο προσκήνιο της πολιτικής δράσης για να καθοδηγήσουν τον λαό σε αυτές τις δύσκολες ώρες της απαιτούμενης σύγκρουσης με την τυραννία της τραπεζοκρατίας.


ΛΕΦΤΑ ΥΠΑΡΧΟΥΝ! 1.098.000 ΕΥΡΩ ΘΑ ΚΟΣΤΙΣΕΙ ΜΟΝΟ Η ΠΕΡΙΦΡΑΞΗ ΕΝΟΣ ΑΠΟ ΤΑ ΝΕΑ HOTSPOTS! | ΕΘΝΙΚΙΣΜΟΣ.net\nΕκτός από τον πακτωλό χρημάτων (10 μύρια ευρώ!) που διαθέτει η κυβέρνηση των «εθνικοφρόνων» για να μένουν σε διαμερίσματα τα «ασυνόδευτα προσφυγόπουλα», καθώς αυτό θα διευκολύνει την… ενσωμάτωσή τους στην ελληνική κοινωνία, υπάρχουν και τα έξοδα για την κατασκευή των νέων hotspots. Που θα είναι ουκ ολίγα!\nΣύμφωνα, λοιπόν, με τα όσα αποκάλυψε ο επικεφαλής της αξιωματικής αντιπολίτευσης του δήμου Χίου, έχει υπογραφεί από τον Μηταράκη και «τρέχει» μεταξύ τριών εταιρειών διαγωνισμός ύψους 1.098.000 ευρώ μόνο για την περίφραξη του νέου hot spot στην Χίο!\nΑυτααααααααααααααααααά είναι λεφτά, που’ λεγε κι ο αξέχαστος Βασίλης Αυλωνίτης! Θα φάνε καλά οι «εθνικόφρονες»!\n(ΥΓ): Η φωτογραφία που παραθέτουμε είναι για τους ψηφοφόρους της Νουδούλας που… έχουν πέσει από τα σύννεφα για την λαθρομεταναστευτική πολιτική του Κούλη Μητσοτάκη!\n← Η «ΕΘΝΙΚΟΦΡΩΝ» ΕΛΛΑΣ ΚΑΙ ΕΠΙΣΗΜΩΣ ΥΠΕΡ ΤΟΥΡΚΙΑΣ ΚΑΙ ΚΑΤΑ ΣΥΡΙΑΣ ΚΑΙ ΡΩΣΣΙΑΣ, ΓΙΑ ΤΗΝ ΕΠΙΧΕΙΡΗΣΗ ΣΤΗΝ ΙΝΤΛΙΜΠ!\nΟ ΑΝΘΕΛΛΗΝΙΚΟΣ «ΑΝΤΙΡΑΤΣΙΣΜΟΣ» →


Ένας από τους εισβολείς του Καπιτωλίου είχε στην κατοχή του εγχειρίδιο για κατασκευή βομβών – e-volos\nΠρώτη καταχώρηση: Σάββατο, 30 Ιανουαρίου 2021, 01:35\nΟ Πετσόλα συνελήφθη στη Νέα Υόρκη και κατηγορείται για καταστροφή κρατικής περιουσίας και παρεμπόδιση επίσημης διαδικασίας. Ενδέχεται όμως να του απαγγελθούν και άλλες κατηγορίες. Σύμφωνα με τις εισαγγελικές αρχές, ο 43χρονος ήταν ένας από τους πρώτους διαδηλωτές που μπήκαν στο Καπιτώλιο. Χρησιμοποίησε την ασπίδα ενός αστυνομικού για να σπάσει ένα παράθυρο και βοήθησε άλλους να μπουν μέσα στο κτήριο.\nΑφού βρέθηκε μέσα στο Καπιτώλιο, κυνήγησε έναν αστυνομικό σε μια σκάλα, κοντά στην είσοδο της αίθουσας της Γερουσίας και κατόπιν, ενώ τον βιντεοσκοπούσαν, κάπνισε ένα πούρο, θριαμβολογώντας για την επίθεση\nΤελευταία ενημέρωση: Σάββατο, 30 Ιανουαρίου 2021, 01:36


Έγκλημα στις Μοίρες: Στη φυλακή ο 51χρονος - Ένταση όταν τον «φυγάδευσαν» αστυνομικοί - Hxo News\n12:25 μ.μ. - Τρίτη, 21 Ιανουαρίου 2020\n12:01 μ.μ. - Τρί, 21/25/2020\n"Πως ζητάει ζητάει συγγνώμη για κάτι που λέει ότι δεν θυμάται" διερωτάται η οικογένεια\nΠροφυλακίστηκε ο 51χρονος που κατηγορείται για το έγκλημα στις Μοίρες και ο οποίος οδηγήθηκε νωρίτερα το πρωί για την απολογία του στον ανακριτή. Ωστόσο στο δικαστικό μέγαρο Ηρακλείου για δεύτερη φορά επικράτησαν στιγμές έντασης καθώς στο σημείο βρίσκονταν συγγενείς του θύματος. Στο δικαστικό μέγαρο υπήρχε αστυνομική δύναμη καθώς υπενθυμίζεται ότι και την προηγούμενη φορά που οδηγήθηκε στον Εισαγγελέα συγγενείς του θύματος επιχείρησαν να τον λιντσάρουν.\nΤη στιγμή που δημοσιογράφοι και συγγενείς του θύματος περίμεναν τον 51χρονο δράστη από την πλαϊνή είσοδο όπου υπήρχε και αστυνομική δύναμη, τελικά ο φερόμενος δράστης «φυγαδεύτηκε» από την κεντρική είσοδο με αποτέλεσμα να επικρατήσει πανδαιμόνιο. Οι συγγενείς του θύματος άρχισαν να κυνηγούν το δράστη και ακολούθησε ποδοβολητό μέχρι που οι αστυνομικοί κατάφεραν να απομακρύνουν τον 51χρονο. Υπενθυμίζεται ότι ο 51χρονος υποστήριξε ότι είχε κενό μνήμης λόγω της επήρειας αλκοόλ.\nΥπενθυμίζεται ότι νωρίτερα έξω από το δικαστικό μέγαρο βρισκόταν ο εγγονός του άτυχου 17χρονου ο οποίος περιέγραψε τις δραματικές στιγμές που βίωσε τη στιγμή των πυροβολισμών και υποστήριξε ότι ο 51χρονος «θα μας σκότωνε όλους» . Παράλληλα υπήρξε και μια νέα καταγγελία Ρωσίδας η οποία υποστήριξε ότι ο 51χρονος της είχε επιτεθεί και προσπάθησε να την χτυπήσει.


Ντύνεται νύφη η Ζωή Κωνσταντοπούλου - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity news / Ντύνεται νύφη η Ζωή Κωνσταντοπούλου\nΚάτι περισσότερο από 24 ώρες έμειναν για να ανεβεί τα σκαλιά της εκκλησίας η κυρία Ζωή Κωνσταντοπούλου και να ενώσει τη ζωή της με τον αγαπημένο της, Απόστολο Μαντή.\nΑύριο λοιπόν στις 7 το απόγευμα, στον ιερό ναό Αγίων Αναργύρων στα Λουτρά Αιδηψού, θα σφραγιστεί με παπά και με κουμπάρους η πολύχρονη σχέση της βουλευτού του ΣΥΡΙΖΑ.\nTo προσκλητήριο του γάμου\nΟ ευτυχής γαμπρός μεγάλωσε στα Λουτρά, καθώς εκεί διαμένει και η οικογένειά του. Ο πατέρας του είναι συνταξιούχος καπετάνιος, ενώ η μητέρα του φιλοτεχνεί εκκλησιαστικές εικόνες. Ο ίδιος είναι ναυτικός, ο οποίος εργάζεται σε μεγάλη ναυτιλιακή εταιρεία.\nΤο μέρος που θα γίνει η δεξίωση\nΌπως αναφέρεται στην πρόσκληση που απέστειλαν σε συγγενείς και αγαπημένους, η σχέση της με το μέλλοντα σύζυγό της, μετράει ήδη δέκα χρόνια και ξεκίνησε στον τόπο, από τον οποίο κατάγεται ο γαμπρός και επέλεξαν για το γάμο τους.\nΚουμπάροι του ζευγαριού θα είναι οι φίλοι τους Μελίζα Μέγα και Χρήστος Κουλουμέντας, ενώ, σύμφωνα με πληροφορίες, το "παρών", αναμένεται να δώσουν στελέχη του ΣΥΡΙΖΑ, αλλά και ο πρόεδρος του κόμματος κ. Αλέξης Τσίπρας.\nΜετά τη γαμήλια τελετή θα ακολουθήσει το γλέντι, για το οποίο το ζευγάρι έκλεισε το κλαμπ Ριβιέρα, στον Άγιο Νικόλαο. Πρόκειται για ένα κλαμπ που έχει μακρά ιστορία.\nΗ εκκλησία που θα γίνει το μυστήριο\nΦέτος τραγούδησε εκεί ο Νίνο, ενώ πέρυσι πέρασε από εκεί ο Στέλιος Ρόκκος. Προ δεκαετιών ήταν πασίγνωστο λαϊκό κέντρο, στο οποίο τραγούδησαν μεγάλα ονόματα, μεταξύ των οποίων και η Βίκυ Μοσχολιού.\nΗ 36χρονη βουλευτής του ΣΥΡΙΖΑ έχει καταφέρει να βάλει την προσωπική της σφραγίδα στην πολιτική ζωή του τόπου.\nΔυναμική έως επιθετική, ανυποχώρητη, αλλά πάντα με τεκμηριωμένα επιχειρήματα, αν και ο λόγος της χαρακτηρίζεται πολλές φορές ενοχλητικός και συχνά αντιμετωπίζεται με ειρωνείες και απαξιωτικά σχόλια από τους αντιπάλους της, η κυρία Κωνσταντοπούλου δεν περνά ποτέ απαρατήρητη.\nΜε σπουδές στη Νομική της Αθήνας, στη Σορβόνη και στο Πανεπιστήμιο Κολούμπια της Νέας Υόρκης, απέκτησε ειδίκευση στα ανθρώπινα δικαιώματα και το Ποινικό Δίκαιο.\nΩς δικηγόρος χειρίστηκε υποθέσεις όπως η δολοφονία του 15χρονου Αλέξανδρου Γρηγορόπουλου και ο τραγικός θάνατος του Κώστα Τσαλικίδη μετά την αποκάλυψη του σκανδάλου των τηλεφωνικών υποκλοπών.\nΣτη Βουλή, έχει έντονη δραστηριότητα με παρεμβάσεις, ερωτήσεις και αναφορές. Εχει συγκρουστεί, δε, με πολλούς κοινοβουλευτικούς των άλλων κομμάτων, άνδρες και γυναίκες.\nΟμηρικοί είναι οι καβγάδες που είχε κατά καιρούς, μεταξύ άλλων, με τους κυρίους Ευάγγελο Βενιζέλο, Χρήστο Μαρκογιαννάκη, Απόστολο Κακλαμάνη, Τάσο Νεράντζη, Αδωνη Γεωργιάδη, Τάκη Ρήγα και τις κυρίες Λιάνα Κανέλλη και Ντόρα Μπακογιάννη.\nΗ Ζωη Κωνσταντοπούλου και ο σύντροφος της Απόστολος Μαντής\nΣτον ΣΥΡΙΖΑ την εκτιμούν και την προστατεύουν από τις επιθέσεις που δέχεται -και τούτο, όχι επειδή είναι κόρη του πρώην προέδρου του κόμματος, αλλά γιατί έχει επιβάλει τη δική της προσωπικότητα και αξία. Της αναθέτουν πάντα δύσκολες και ενίοτε επικίνδυνες αποστολές, ενώ και ο κ. Αλέξης Τσίπρας τη συμβουλεύεται πολλές φορές για θέματα που έχουν ευαίσθητες νομικές και όχι μόνο πλευρές.\nΣτις οργανώσεις του κόμματος απολαμβάνει μεγάλη αποδοχή. Μάλιστα, προ μηνών η οργανωμένη βάση στην Αθήνα την ήθελε για υποψήφια δήμαρχο στην πρωτεύουσα, κάτι που δεν προχώρησε εξαιτίας της δικής της απροθυμίας να εμπλακεί αυτή την περίοδο με την Αυτοδιοίκηση.


Οι εσπαντρίγιες είναι το κλειδί για τα πιο άνετα spring looks Οι εσπαντρίγιες είναι το κλειδί για τα πιο άνετα spring looks\nΑρχική Όλα για την Μόδα Οι εσπαντρίγιες είναι το κλειδί για τα πιο άνετα spring looks\nΤα παπούτσια που θα κάνουν την μετάβαση στην άνοιξη παιχνιδάκι.\nΤα εσπαντρίγιες έχουν ξεφύγει πια από τα πολύ απλά και κλασικά σχέδια που είχαμε στη διάθεσή μας όταν ήμασταν πιο μικρές και πλέον κάνουν το δικό τους statement μέσα από ενδιαφέροντα σχέδια, μοτίβα και designs.\nΜε τακούνι ή χωρίς, το σίγουρο είναι πως μπορούν να ταιριάξουν τόσο με φορέματα και φούστες όσο και με παντελόνια. Αρκεί να βρείτε το στιλ που σας βολεύει περισσότερο ανάλογα με την καθημερινότητα και τις υποχρεώσεις σας.\nΔείτε στις φωτογραφίες τα looks που έχω συγκεντρώσει για να πάρετε έμπνευση αλλά και μερικά από τα πιο ωραία ζευγάρια της αγοράς για να βάλετε στη shopping list σας.\nΠροηγούμενο άρθροΆνθιμος Ανανιάδης: Μιλά ανοιχτά για τη σκοτεινή περίοδο της ζωής του και τις ουσίες\nΕπόμενο άρθροΟ Dwayne Johnson μίλησε ανοιχτά για την κατάθλιψη: «Έκλαιγα συνεχώς»


Νικητής ο Χάμιλτον στο Μπαχρέιν - analitis.gr\nΟ επτά φορές παγκόσμιος πρωταθλητής, Λιούις Χάμιλτον, αναδείχτηκε νικητής στο Μπαχρέιν, σ’ ένα Γκραν Πρι που οδηγήθηκε σε προσωρινή διακοπή μετά από ένα τρομακτικό ατύχημα που είχε ο Γάλλος πιλότος της Haas Ρομέν Γκροζάν. O Χάμιλτον που είχε «σφραγίσει» την κατάκτηση του φετινού πρωταθλήματος στην Τουρκία πριν από δύο εβδομάδες, πανηγύρισε στο Σακχίρ την 95η νίκη του έχοντας ξεκινήσει από την pole position. Ήταν δε η 5η διαδοχική και 11η στα 15 συνολικά Γκραν Πρι της σεζόν μέχρι στιγμής.\n1. Λιούις Χάμιλτον (Βρετανία) 332β\n2. Βάλτερι Μπότας (Φινλανδία) 201β\n3. Μαξ Φερστάπεν (Ολλανδία) 189β\n4. Ντάνιελ Ρικιάρντο (Αυστραλία) 102β\n5. Σέρχιο Πέρες (Μεξικό) 100β\n6. Σαρκλ Λεκλέρκ (Μονακό) 98β\n7. Λάντο Νόρις (Βρετανία) 86β\n8. Κάρλος Σάινθ Τζούνιορ (Ισπανία) 85β\n9. Αλεξάντερ Άλμπον (Ταϊλάνδη) 85β\n10. Πιέρ Γκασλί (Γαλλία) 71β\n1. Μερτσέντες 533β -Πρωταθλήτρια\n2. Ρεντ Μπουλ-Χόντα 274β\n3. ΜακΛάρεν-Ρενό 171β\n4. Ρέισινγκ Πόιντ-Μερτσέντες 154β\n5. Ρενό 144β\n6. Φεράρι 131β\nΣε προσωρινή διακοπή, για τουλάχιστον 45 λεπτά, προχώρησαν οι διοργανωτές του Γκραν Πρι του Μπαχρέιν, μετά το τρομακτικό ατύχημα που είχε ο Ρομέν Γκροζάν. Το μονοθέσιο του Γάλλου πιλότου πήρε φωτιά και εν συνεχεία προσέκρουσε στις μπάρες και κόπηκε στα δύο, λίγο μετά την εκκίνηση του 15ου Γκραν Πρι της χρονιάς. Ο Γκροζάν διακομίστηκε δια αέρος στο νοσοκομείο “MDF MC Military Hospital” με εγκαύματα στα χέρια και στους αστραγάλους, ενώ φαίνεται πως έχει σπάσει και ένα πλευρό. Η κατάστασή του είναι σταθερή, όπως προκύπτει και βρίσκεται εκτός κινδύνου. Η Haas του παραδόθηκε στις φλόγες, μετά από επαφή με την AlphaTauri του Ρώσου οδηγού Ντανιίλ Κβίατ. Όταν διεκόπη ο αγώνας, ο επτά φορές παγκόσμιος πρωταθλητής Λιούις Χάμιλτον βρισκόταν στην 1η θέση, ο Μαξ Φερστάπεν ήταν δεύτερος, ενώ στην 3η θέση ακολουθούσε ο Σέρχιο Πέρεθ.\nΟ Marin Dumitrescu γεννήθηκε στη Ρουμανία στις 19 Ιανουαρίου του 1919, μόλις 49 ημέρες μετά την ίδρυση του σύγχρονου ρουμανικού κράτους.\nΤο Hyundai i10 κερδίζει το «στοίχημα» της πόλης\nΗ Hyundai συνεχίζει να επενδύει στα μικρά αυτοκίνητα πόλης,\nΤέσσερις μήνες μετά την αποκάλυψή του στο Ντιτρόιτ τον


Χαοτική η κατάσταση με την Jeep στην Ελλάδα\nnewsauto 16:46 22 Απρ, 2019 Χαοτική η κατάσταση με την Jeep στην Ελλάδα2019-04-22T16:46:00+03:00 Αυτοκίνητο\nΜέχρι πρότινος τα μοντέλα Jeep εισάγονταν στη χώρα μας από τον Όμιλο Συγγελίδη. Ο Ελληνικός όμιλος έκανε γνωστή και ιδιαίτερα αγαπητή την Jeep, σημειώνοντας παράλληλα μεγάλη επιτυχία στις πωλήσεις και δημιουργώντας ένα μεγάλο πάρκο αυτοκινήτων. Από την 1η Απριλίου ο Έλληνας εισαγωγέας αποφάσισε τελικά να αφήσει τη φίρμα στη θυγατρική FCA Greece (μετά από χρόνιο αίτημα των Ιταλών) λόγω της αλλαγής στρατηγικής, καθώς το βάρος του Ελληνικού ομίλου έχει δοθεί στις Citroen, Peugeot και πλέον και στην Opel, μάρκες που φιγουράρουν στις πρώτες θέσεις των πωλήσεων. Η FCA Greece, από την πλευρά της, με μια λιτή ανακοίνωση για την αλλαγή της αντιπροσωπείας ανέφερε: “Από τις 15 Απριλίου τα προϊόντα και οι υπηρεσίες της μάρκας Jeep θα πωλούνται και εξυπηρετούνται από διανομείς οι οποίοι θα υπάγονται απευθείας στην FCA Greece, όπως συμβαίνει ήδη για τις μάρκες Fiat, Fiat Professional, Alfa Romeo, Abarth και Mopar».\n3. Το site “jeep.gr» και o ιστότοπος FCA Greece δεν περιλαμβάνουν στοιχεία για την εξυπηρέτηση των πελατών της μάρκας Jeep. Παράλληλα, στο τηλεφωνικό σας κέντρο δεν διαθέτετε κάποια υπηρεσία εξυπηρέτησης για τους κατόχους των αυτοκινήτων της εταιρείας. Με δεδομένο πως η Jeep έχει περάσει στη δικαιοδοσία της FCA από την 1η Απριλίου, σκοπεύετε να κάνετε κάτι άμεσα για αυτούς που έχουν στην κατοχή τους αυτοκίνητο της μάρκας ή σκοπεύουν να αγοράσουν;\nΤο συμπέρασμα που βγαίνει είναι πως η νέα διαχειρίστρια εισαγωγική της Jeep αιφνιδιάστηκε με τα νέα δεδομένα και δεν είναι κατάλληλα προετοιμασμένη να υποδεχτεί τη μάρκα και τους πολλούς πελάτες της στο δίκτυό της. Ένα μήνα μετά την ανακοίνωση του νέου καθεστώτος δεν υπήρξε καμία ενημέρωση στον Τύπο ούτε και στους πελάτες Jeep, για τα σημεία επισκευής και σέρβις. Αυτό γίνεται σήμερα γνωστό από το ρεπορτάζ του newsauto. Σημειώστε πως ο όμιλος Συγγελίδη διατηρεί τα συνεργεία Jeep για τους πελάτες του, αλλά αυτά δεν είναι πλέον εξουσιοδοτημένα, οπότε οποιαδήποτε εγγύηση δεν μπορεί να καλυφθεί. Το κενό πληροφόρησης τους κόσμου είναι και ο λόγος που ξαφνικά εμφανίστηκαν διάφορα “μικρά» συνεργεία Jeep στην Ελλάδα, τα οποία μάλιστα κάνουν και ραδιοφωνικές καμπάνιες. Όμως -επαναλαμβάνουμε- δεν είναι εξουσιοδοτημένα.\nThe post Χαοτική η κατάσταση με την Jeep στην Ελλάδα appeared first on NewsAuto.gr.\nH McLaren προχωρά σε 1.200 απολύσεις


meet Arteat: «Ούτε βλάκες είμαστε, ούτε τεμπέληδες»\nΕίμαστε όλοι σάπιοι, βλάκες, τεμπέληδες και το μόνο που κάνουμε είναι να τρώμε τα λεφτά των ξένων; Μας φωνάξατε ήρθαμε και σας λέμε το αυτονόητο. Ούτε βλάκες είμαστε, ούτε τεμπέληδες, αφού κερδίσαμε. Μήπως, λέμε μήπως, δεν είμαστε μόνο εμείς και υπάρχουν και άλλοι αντίστοιχα παραγωγικοί Έλληνες; Για σκεφτείτε το λίγο...»\nΤο σχόλιο ανήκει στον σκηνοθέτη, σκηνογράφο Πάρη Μέξη, αναπόσπαστο πλέον μέλος μιας ομάδας έντεκα ταλαντούχων ανθρώπων από τη Θεσσαλονίκη που με την εταιρεία τους Beetroot Design Group διαπρέπουν στο χώρο του επικοινωνιακού ντιζάιν.\nΤο αντιγράφουμε από το ενδιαφέρον ρεπορτάζ της Μαρίας Τσιλιμιδού στο περιοδικό Passepartout του ΕΠΕΝΔΥΤΗ (28/4) που αναφέρεται στην εντυπωσιακή πορεία των Beetroot, στην έκθεση που διοργανώνουν αυτές τις μέρες στο Μουσείο Μπενάκη και στη κατάκτηση της σημαντικότερης παγκοσμίως διάκρισης στο χώρο του επικοινωνιακού ντιζάιν. Τη χρονιά που μας πέρασε η παρέα από τη Θεσσαλονίκη κέρδισε τη διάκριση Red Dot Agency of The Year, η οποία τους απονεμήθηκε μάλιστα στη έδρα των Red Dot στο Βερολίνο. Τώρα μάλλον γίνεται πιο κατανοητό και το σχόλιο του σκηνοθέτη Πάρη Μέξη.\nΣυνειδητοποιούμε καλύτερα το μέγεθος της διάκρισης, αν αναλογιστούμε ότι το βραβείο διεκδίκησαν 6.468 γραφεία ντιζάιν από 49 χώρες. Ο προηγούμενος νικητής ήταν η πολυεθνική BBDO, μια εταιρεία με 15.000 υπαλήλλους και 289 παραρτήματα σε 80 χώρες.\nΑς ξεκινήσουμε λοιπόν την εβδομάδα μας με μια καλή είδηση˙ για να μην ξεχνάμε ότι υπάρχει και η άλλη Ελλάδα που και ταλέντο και τσαγανό διαθέτει και κορυφές κατακτά.\nΠροφανώς δεν είμαστε όλοι σάπιοι, βλάκες και τεμπέληδες˙ μόνο που γι΄αυτό δεν χρειάζεται να πείσουμε τους ξένους, αλλά πρώτα τους εαυτούς μας.\nΑπό την δημιουργική και ελπιδοφόρα ιστορία των ταλαντούχων Beetroot, θέλουμε να αναφέρουμε κάτι ακόμα˙ ξεκίνησαν το 2000 με τρία ιδρυτικά μέλη, τρεις παιδικούς φίλους, τον Βαγγέλη Λιάκο, τον Αλέξη Νίκου και τον Γιάννη Χαραλαμπόπουλο. Και παρ΄ότι δεν διέθεταν παρά ένα μικρό γραφείο και έναν υπολογιστή κατάφεραν από την πρώτη κιόλας χρονιά να διακριθούν στα Ελληνικά Βραβεία Γραφιστικής και Εικονογράφησης.\nΕπίσης, αυτές τις μέρες παρουσιάζουν στο Μουσείο Μπενάκη της Πειραιώς την έκθεσή τους «Greek monsters», για τα τέρατα της ελληνικής μυθολογίας, έτσι όπως μάλλον δεν τα είχαμε φανταστεί ποτέ. Η έκθεση που θα διαρκέσει μέχρι τις 29 Ιουλίου έχει ταξιδέψει σε 4 πόλεις του κόσμου και ακολουθούν και άλλες.\nPosted by ARTEAT at 3:27 μ.μ.


Ελπίδες για τον παλιό «Κατράντζο» | Η ΚΑΘΗΜΕΡΙΝΗ\n«Αμαθη» ακόμα η ελληνική κοινωνία σε τρομοκρατικά χτυπήματα αυτής της κλίμακας, παρακολουθούσε με δέος τις εικόνες της τεράστιας καταστροφής. Η φωτιά είχε τέτοια ένταση, που από το «Μινιόν» απέμεινε μόνο ο σκελετός, ενώ το κτίριο του «Κατράντζου» κατέρρευσε. Λίγες ημέρες αργότερα, στις 22 Δεκεμβρίου, την ευθύνη για τους εμπρησμούς ανέλαβε η πρωτοεμφανιζόμενη «Επαναστατική Οργάνωση Οκτώβρης 80», που αργότερα αποδείχθηκε παρακλάδι του ΕΛΑ. Δυστυχώς, τους επόμενους μήνες ακολούθησαν νέα χτυπήματα, με στόχο, πάντα, μεγάλες αλυσίδες λιανικής πώλησης: «Κλαουδάτος» και «Ατενέ» πυρπολούνται στις 3 Ιουνίου, ο «Δραγώνας» στις 4 Ιουλίου και τρεις ημέρες αργότερα το πολυκατάστημα «Λαμπρόπουλος» στον Πειραιά.\nΑυτό που κατάφεραν οι τρομοκράτες ήταν να κατεδαφίσουν τους πυλώνες του ελληνικού λιανικού εμπορίου και να υπογράψουν τον αφανισμό του. Ταυτόχρονα, οι εμπρησμοί στις αρχές της δεκαετίας του 80 σηματοδοτούν την αρχή της κρίσης του κέντρου της πρωτεύουσας, που κορυφώθηκε με την οικονομική κρίση του 2010-2013.


Αναγωγή: «Φωτογραφίζουν» τη μείωση της βιοποικιλότητας\n«Φωτογραφίζουν» τη μείωση της βιοποικιλότητας\nΟι σύγχρονες φωτογραφικές μηχανές είναι το νέο όπλο των επιστημόνων που συλλέγουν στοιχεία για την απώλεια της βιοποικιλότητας παγκοσμίως.\nΑν και οι επιστήμονες χρησιμοποιήσουν κάμερες εδώ και πολλά χρόνια, οι περισσότερες ήταν μικρού βεληνεκούς και τοποθετούνταν σε προστατευόμενες περιοχές, οπότε δεν τους βοηθούσαν να συλλέξουν όλα τα στοιχεία που χρειάζονταν.\nΣήμερα ωστόσο, Αμερικανοί και Βρετανοί επιστήμονες ανέπτυξαν ένα πρόγραμμα για τη μέτρηση του ρυθμού απώλειας της βιοποικιλότητας, το οποίο βασίζεται στην εγκατάσταση φωτογραφικών μηχανών με αισθητήρες που μπορούν να καταγράψουν τις κινήσεις των περισσότερων ζώων στο οικοσύστημα.\nΤο πρόγραμμα ονομάζεται Wildlife Picture Index και έχει ως στόχο τη δημιουργία φωτογραφικών άλμπουμ με χιλιάδες είδη. Τα άλμπουμ περνούν από στατιστική ανάλυση και έτσι οι επιστήμονες καταλήγουν σε συμπεράσματα για τον ρυθμό απώλειας της βιοποικιλότητας στην άγρια φύση.\nΣτο παρελθόν οι ερευνητές χρησιμοποιούσαν αεροσκάφη για να παρατηρήσουν τη βιοποικιλότητα σε μεγάλες περιοχές. Σήμερα, το μόνο που χρειάζονται είναι κρυφές φωτογραφικές μηχανές.\nΣυνήθως τοποθετούνται 100 φωτογραφικές μηχανές ανά δύο τετραγωνικά χιλιόμετρα και έτσι οι επιστήμονες έχουν εικόνα για εκτάσεις που καλύπτουν χιλιάδες τετραγωνικά χιλιόμετρα. Οι κάμερες καταγράφουν τις κινήσεις των ζώων καθ’ όλη τη διάρκεια της ημέρας και το βράδυ.\nΟι επιστήμονες εξετάζουν προσεκτικά όλες τις φωτογραφίες και τις ταξινομούν ανάλογα με τα είδη.\nΣημειώνεται ότι εδώ και αρκετά χρόνια έχουν τοποθετηθεί με επιτυχία φωτογραφικές μηχανές στο εθνικό πάρκο Bukit Barisan Selatan στη Σουμάτρα.\nΤο πάρκο, 1.300 τετραγωνικών μιλίων φιλοξενεί πάρα πολλά είδη που κινδυνεύουν με εξαφάνιση.\nΜε τις φωτογραφικές μηχανές οι επιστήμονες κατάφεραν να εντοπίσουν και πάλι έναν λαγό της Σουμάτρας, έπειτα από 80 χρόνια.\nΈπειτα από τη στατιστική ανάλυση των φωτογραφιών που τραβήχτηκαν τα τελευταία χρόνια στο εθνικό πάρκο, οι ερευνητές κατέληξαν στο συμπέρασμα ότι η βιοποικιλότητα είχε μειωθεί κατά36%.\nΕπιπλέον από τα στοιχεία προέκυψε ότι ο ρυθμός απώλειας της βιοποικιλότητας ήταν υψηλότερος από τον ρυθμό αποψίλωσης της Ινδονησίας και ότι μεγαλύτερο κίνδυνο διατρέχουν τα μεγάλα θηλαστικά.


Πλησιάζουν τα Χριστούγεννα και όλοι μας σπεύδουμε να στολίσουμε το Χριστουγεννιάτικο δέντρο μας και να προετοιμάσουμε μία όμορφη γιορτινή ατμόσφαιρα! Ο στολισμός του δέντρου είναι μια διαδικασία που λατρεύουν τα παιδιά αλλά αρέσει και σε ολους τους μεγαλύτερους γιατί αυτές τις μέρες μας παραπέμπει στο αληθινό νόημα της εορτής.\nΧθες η Ενορία μας στόλισε το Χριστουγεννιάτικο δεντρο στο «Αρχονταρίκι» μας. Μεσα σε μια ομορφη, χαρούμενη και ζεστή ατμόσφαιρα, μικροί και μεγάλοι, επιστρατεύσαμε τις διακοσμητικές μας ικανότητες και σας παρουσιαζουμε το αποτέλεσμα….\nΚατ’ αρχάς δεν είναι άσχετο με την προφητεία του Προφήτου Ησαΐου: «εξελεύσεται ράβδος εκ της ρίζης Ιεσσαί, και άνθος εκ της ρίζης αναβήσεται» (Ησ. ια’, 7). Αυτή την προφητεία είχε υπ’ όψη του ο ιερός Κοσμάς ο ποιητής, όταν έγραφε: «Ράβδος εκ της ρίζης Ιεσσαί, και άνθος εξ αυτής Χριστέ εκ της Παρθένου ανεβλάστησας…». Ρίζα είναι ο Ιεσσαί, ο πατήρ του Δαυίδ, ράβδος είναι ο βασιλεύς Δαυίδ, άνθος που βγήκε από την ρίζα και την ράβδο είναι η Θεοτόκος. Και ο καρπός που προήλθε από το άνθος της Παναγίας είναι ο Χριστός. Αυτό το παρουσιάζει θαυμάσια η ιερά αγιογραφία. Έτσι, το Χριστουγεννιάτικο δένδρο μπορεί να μας θυμίζη το γενεαλογικό δένδρο του Χριστού ως ανθρώπου, την αγάπη του Θεού, αλλά και τις διαδοχικές καθάρσεις των Προπατόρων του Χριστού. Στην κορυφή δε είναι το άστρο που είναι ο Θεάνθρωπος Χριστός. Έπειτα, το Χριστουγεννιάτικο δένδρο μας θυμίζει τόσο το ξύλο της γνώσεως, όσο και το ξύλο της ζωής, κυρίως όμως το δεύτερο. Υπογραμμίζει εμφανώς την αλήθεια ότι ο Χριστός είναι το ξύλο της ζωής και ότι δεν μπορούμε να ζήσουμε, ούτε να εκπληρώσουμε τον σκοπό της υπάρξεώς μας, αν δεν γευθούμε αυτό το ξύλο, «τό παρεκτικόν ζωής». Χριστούγεννα χωρίς την θεία Κοινωνία δεν μπορούν να νοηθούν. Καί, φυσικά, θεία Κοινωνία, χωρίς να νικήσουμε τον διάβολο, όταν βρεθούμε μπροστά στον πειρασμό, αναφορικά με το ξύλο της γνώσεως καλού και πονηρού, όπου θα δοκιμασθή η ελευθερία μας, δεν είναι δυνατόν να συντελέση στην κατά Χριστόν θέωση. Χαιρόμαστε και πανηγυρίζουμε, γιατί «τό ξύλον της ζωής εν τω σπηλαίῳ εξήνθισεν εκ της Παρθένου».\n« Ο κ.Δημήτρης Παπαζαχαρίου Αναπλ.Καθηγητής Παν/μιου Πατρων στο «Κυριακάτικο αρχονταρίκι» μας


Με το καλημέρα… VARάτε γειτόνοι! | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΜε το καλημέρα… VARάτε γειτόνοι!\nΑπό την περασμένη Παρασκευή που μπήκε το VAR στη ζωή μας, στρωθήκαμε μπροστά στις οθόνες και περιμέναμε να δούμε πώς θα εφαρμοστεί στην Κύπρο. Μετά από τόσα που είδαν τα μάτια όλων μας στα γήπεδά μας, περιμέναμε να διαπιστώσουμε αν μπορεί η τεχνολογία να δώσει τη λύση στην προκατάληψη, τα φάλτσα σφυρίγματα και γενικά τον εκκωφαντικό θόρυβο των φωνών διαμαρτυρίας.\nΑπό Παρασκευή έως την Κυριακή καλά τα πήγαμε και θα ήταν όλα ιδανικά αν ο Βασίλης Δημητρίου σφύριζε τη λήξη του παιχνιδιού χωρίς την επίμαχη φάση του δευτεριάτικου Ομόνοια-Πάφος FC (2-1) σε χρόνο καθυστέρησης.\nΑφού οι συνάδελφοί του την… έβγαλαν καθαροί τις προηγούμενες ημέρες, όμως, με φάσεις που δεν χρειαζόταν καν ο video assistant referee, ο κλήρος έπεσε σε αυτόν να βγάλει τα πρώτα «κάστανα από τη φωτιά». Τελικά, όμως, έπεσε ο ίδιος μέσα και… κάηκε!\nΑντί λοιπόν να πράξει το σωστό καταλογίζοντας έμμεσο φάουλ υπέρ της φιλοξενούμενης, για επικίνδυνο παίξιμο επειδή ο Λέτσγιακς σήκωσε πέραν του κανονικού το πόδι του βρίσκοντας την μπάλα (και όχι τον Μέρφι), έδωσε ελεύθερο για τους πράσινους.\nΈτσι, ενώ θα έπρεπε η φίλαθλη κοινή γνώμη να αισθάνεται ότι το βίντεο έδωσε στον διαιτητή την ευκαιρία να σφυρίξει σωστά, διαγράφοντας κάθε ίχνος αμφιβολίας, άντε πάλι από την αρχή! Τα Μέσα Κοινωνικής Δικτύωσης πήραν φωτιά από την ώρα της απόφασης, προτού καν ακουστεί το τριπλό σφύριγμα της λήξης και… δεν συμμαζεύεται! Ευχή όλων λοιπόν η συνέχεια της χρήσης βοηθού διαιτητή βίντεο να μη δικαιώσει όλους όσοι υποστηρίζουν ότι θα γελάσουμε ή θα κλάψουμε πολύ με όσα έχουμε να δούμε. Διαφορετικά… VARάτε γειτόνοι!


Δρ. Ιωάννης Φιλιππόπουλος - Hellenic American College\nFaculty Spotlight: Δρ. Ιωάννης Φιλιππόπουλος\nΠληροφορικη και Μηχανικη\n«(H οργανωσιακή κουλτούρα) Είναι κάτι που ξεχώρισα αμέσως σ’ αυτό το πανεπιστήμιο – ήδη από τη διαδικασία της πρόσληψής μου. Εδώ το περιβάλλον και τα συστήματα είναι καλά οργανωμένα, με θεσμοθετημένες ορθές πολιτικές και διαδικασίες – και αυτό είναι προς όφελος όλων των μελών της πανεπιστημιακής κοινότητας».\nΣε πρώτη ανάγνωση, ο χώρος της πανεπιστημιακής παιδείας, ο οποίος προάγει την αμφισβήτηση και τον καλώς νοούμενο σκεπτικισμό, φαντάζει ίσως να απέχει πολύ από χώρους όπως ο στρατός ή η διεθνής ναυτιλία. Ελάχιστα περιβάλλοντα είναι τόσο πειθαρχημένα και τόσο αυστηρά δομημένα όσο τα θέατρα των επιχειρήσεων που συναντά κανείς στον στρατό ή πάνω σε πλοία.\nΠώς, λοιπόν, μεταπηδά στην πανεπιστημιακή εκπαίδευση κάποιος που έχει αφιερώσει το μεγαλύτερο μέρος της επαγγελματικής ζωής του στον στρατό ή στη ναυτιλία;\nΙδανικός για να απαντήσει στο παραπάνω ερώτημα είναι ο νέος Διευθυντής του τμήματος Πληροφορικής και Μηχανικής του Hellenic American University Δρ. Ιωάννης Φιλιππόπουλος, ο οποίος εντάχθηκε στο δυναμικό του πανεπιστημίου ως Επίκουρος Καθηγητής τον Φεβρουάριο του 2019. Η προϋπηρεσία του περιλαμβάνει όχι μόνο τον έναν αλλά και τους δύο παραπάνω κλάδους, καθώς έχει διατελέσει ανώτερος αξιωματούχος και διευθυντής πληροφορικής στο Γενικό Επιτελείο Στρατού αλλά και Chief Information Officer σε μεγάλη διεθνή ναυτιλιακή εταιρεία. Η δε σταδιοδρομία του αντικατοπτρίζεται, διόλου συμπτωματικά, και στο πανεπιστημιακό του υπόβαθρο. Ο Δρ. Φιλιππόπουλος είναι κάτοχος μεταπτυχιακού τίτλου MSc στις Τεχνολογίες Πληροφορικής από το Εθνικό και Καποδιστριακό Πανεπιστήμιο Αθηνών και ΜΒΑ από το Middlesex University (London), ενώ τον Νοέμβριο του 2012 ολοκλήρωσε το διδακτορικό του στη Μηχανική Υπολογιστών και Δικτύων στο Πανεπιστήμιο Θεσσαλίας.\nΟ ίδιος πιστεύει ότι πίσω από τη φαινομενική δομική αντίθεση μεταξύ πανεπιστημίου και στρατού ή ναυτιλίας κρύβονται βαθύτερες ομοιότητες. Επισημαίνει δε ότι όλοι οι οργανισμοί χρειάζονται πειθαρχία και δομή προκειμένου να λειτουργήσουν αποτελεσματικά. Κατά την άποψή του, η οργανωσιακή κουλτούρα του Hellenic American University είναι ένα από τα πιο δυνατά σημεία του. «Είναι κάτι που ξεχώρισα αμέσως σ’ αυτό το πανεπιστήμιο – ήδη από τη διαδικασία της πρόσληψής μου. Εδώ το περιβάλλον και τα συστήματα είναι καλά οργανωμένα, με θεσμοθετημένες ορθές πολιτικές και διαδικασίες – και αυτό είναι προς όφελος όλων των μελών της πανεπιστημιακής κοινότητας».\nΕπιπλέον, ο Ιωάννης είναι πεπεισμένος ότι η καινοτομία και ο μετασχηματισμός προάγονται κυρίως μέσα στο πλαίσιο ενός δομημένου περιβάλλοντος. Χαρακτηριστικό παράδειγμα αποτελεί ο κλάδος του: «Σκεφθείτε την τεράστια ποσότητα των δεδομένων που παράγουμε. Προκειμένου να μετασχηματιστεί αυτός ο όγκος σε χρήσιμες πληροφορίες, πρέπει να τον δομήσουμε με έναν πολύ συγκεκριμένο τρόπο».\nΗ παραπάνω προσέγγιση αντικατοπτρίζεται και στα ερευνητικά του ενδιαφέροντα. Με ειδίκευση στα γεωγραφικά πληροφορικά συστήματα (GIS), ο Ιωάννης ασχολείται ολοένα και περισσότερο με την έρευνα σε τομείς όπως τα μεγάλα δεδομένα (big data), η τεχνητή νοημοσύνη (AI) και οι πλατφόρμες blockchain στον ναυτιλιακό κλάδο. Μία από τις πρόσφατες ερευνητικές δημοσιεύσεις του, για παράδειγμα, πραγματεύεται τη μεταφορά δομημένων δεδομένων και την εξ αποστάσεως εφαρμογή επιχειρησιακών διαδικασιών σε πλοία. Σε άλλες ερευνητικές εργασίες του έχει ασχοληθεί με ζητήματα κυβερνοασφάλειας και αξιοπιστίας των σκαφών.\nΗ καινοτόμος χρήση της τεχνολογίας για τη βελτίωση της ασφάλειας αποτελεί κεντρικό ζητούμενο του ερευνητικού έργου του Ιωάννη ήδη από την εποχή της εκπόνησης της διδακτορικής του διατριβής, η οποία εξέταζε την αξιοποίηση μοντέλων προσομοίωσης φωτιάς για τη διαχείριση των δασικών πυρκαγιών. Θα τολμούσε κανείς να πει πως ίσως όλα αυτά έχουν εν μέρει σχέση και με το πάθος του για την ιστιοπλοΐα. Έχοντας διασχίσει το Αιγαίο αμέτρητες φορές με το σκάφος του, ένα Jeanneau Ginn Fizz του 1976, ο Ιωάννης μας λέει με πειθώ: «Ένα πράγμα που σίγουρα σε διδάσκει η ιστιοπλοΐα όταν βρίσκεσαι μεσοπέλαγα είναι το πόσο μικρός είσαι πραγματικά».\nΣε κάθε περίπτωση, ο Ιωάννης διαθέτει μακρά πείρα και στην πανεπιστημιακή διδασκαλία και έρευνα. Πριν προσληφθεί στο Hellenic American University, δίδασκε τα τέσσερα τελευταία χρόνια ως επισκέπτης καθηγητής στο Πανεπιστήμιο Θεσσαλίας και ακόμα πιο πριν ήταν εισηγητής στη Σχολή Αξιωματικών Έρευνας Πληροφορικής του Γενικού Επιτελείου Στρατού.\nΈνα από τα πολυτιμότερα συμπεράσματα που ο ίδιος μας λέει ότι έχει αντλήσει από την εμπειρία του ως δασκάλου αλλά και ως διοικητή στις ένοπλες δυνάμεις είναι η τεράστια σημασία που έχει να μπορείς να επικοινωνήσεις το όραμά σου – και να δημιουργείς τις προϋποθέσεις ώστε να μπορούν να διαμορφώσουν και άλλοι το δικό τους όραμα. Όλη αυτή την πλούσια εμπειρία του ο Ιωάννης ανυπομονεί να επενδύσει και στην εργασία του στο Hellenic American University.\nΤελευταία ενημέρωση : Τρίτη, 23 Απριλίου 2019 06:37